title: Οδηγία 2007/58/ΕΚ του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007 , για τροποποίηση της οδηγίας 91/440/ΕΟΚ του Συμβουλίου για την ανάπτυξη των κοινοτικών σιδηροδρόμων και της οδηγίας 2001/14/ΕΚ σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής

text:
               3.12.2007

               EL

               Επίσημη Εφημερίδα της Ευρωπαϊκής Ένωσης

               L 315/44

         ΟΔΗΓΊΑ 2007/58/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 23ης Οκτωβρίου 2007
   για τροποποίηση της οδηγίας 91/440/ΕΟΚ του Συμβουλίου για την ανάπτυξη των κοινοτικών σιδηροδρόμων και της οδηγίας 2001/14/ΕΚ του Ευρωπαϊκού Κοινοβουλίου και του Συμβουλίου σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   τη γνώμη της Επιτροπής των Περιφερειών (2),
   Αποφασίζοντας σύμφωνα με τη διαδικασία του άρθρου 251 της συνθήκης, υπό το πρίσμα του κοινού κειμένου που ενέκρινε η επιτροπή συνδιαλλαγής στις 31 Ιουλίου 2007 (3),
   Εκτιμώντας τα ακόλουθα:

               (1)

               Η οδηγία 91/440/ΕΟΚ του Συμβουλίου, της 29ης Ιουλίου 1991, για την ανάπτυξη των κοινοτικών σιδηροδρόμων (4), είχε σκοπό να διευκολυνθεί η προσαρμογή των κοινοτικών σιδηροδρόμων στις απαιτήσεις της ενιαίας αγοράς και να αυξηθεί η αποτελεσματικότητά τους.

               (2)

               Η οδηγία 2001/14/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, σχετικά με την κατανομή της χωρητικότητας των σιδηροδρομικών υποδομών και τις χρεώσεις για τη χρήση σιδηροδρομικής υποδομής (5), αφορά τις αρχές και τις διαδικασίες που εφαρμόζονται για τον καθορισμό και τη χρέωση τελών σιδηροδρομικής υποδομής και την κατανομή της χωρητικότητας σιδηροδρομικής υποδομής.

               (3)

               Η Επιτροπή είχε εξαγγείλει στη Λευκή Βίβλο της με τίτλο «Η ευρωπαϊκή πολιτική μεταφορών με ορίζοντα το έτος 2010: η ώρα των επιλογών», την πρόθεσή της να συνεχίσει την οικοδόμηση της εσωτερικής αγοράς για τις σιδηροδρομικές υπηρεσίες προτείνοντας άνοιγμα της αγοράς για τις υπηρεσίες διεθνών μεταφορών επιβατών.

               (4)

               Σκοπός της παρούσας οδηγίας είναι το άνοιγμα της αγοράς για τις διεθνείς υπηρεσίες σιδηροδρομικών μεταφορών επιβατών εντός της Κοινότητας, και, συνεπώς, δεν θα πρέπει να αφορά τις υπηρεσίες μεταξύ κράτους μέλους και τρίτης χώρας. Επιπλέον, τα κράτη μέλη θα πρέπει να είναι σε θέση να αποκλείουν από το πεδίο εφαρμογής της παρούσας οδηγίας υπηρεσίες που αφορούν διέλευση μέσω της Κοινότητας.

               (5)

               Η σημερινή κατάσταση όσον αφορά την παροχή υπηρεσιών διεθνών σιδηροδρομικών μεταφορών εμπεριέχει αντιθέσεις. Από τη μία πλευρά, οι υπηρεσίες μεταφορών μεγάλων αποστάσεων (παραδείγματος χάριν νυκτερινά τρένα) αντιμετωπίζουν δυσκολίες και οι οικείες σιδηροδρομικές επιχειρήσεις έχουν, τελευταίως, αποσύρει πολλές από αυτές τις υπηρεσίες, προκειμένου να περιορίσουν τις απώλειες. Από την άλλη πλευρά, στην αγορά των υπηρεσιών διεθνών μεταφορών μεγάλης ταχύτητας, η κυκλοφορία σημείωσε μεγάλη αύξηση και πρόκειται να αναπτυχθεί ακόμη περισσότερο με τον διπλασιασμό και τη διασύνδεση του διευρωπαϊκού δικτύου μεγάλης ταχύτητας έως το έτος 2010. Ωστόσο, η πίεση του ανταγωνισμού από τις αεροπορικές εταιρείες χαμηλού κόστους είναι πολύ σημαντική και στις δύο περιπτώσεις. Επομένως, είναι ουσιώδους σημασίας να τονωθούν νέες πρωτοβουλίες με την προώθηση του ανταγωνισμού μεταξύ σιδηροδρομικών επιχειρήσεων.

               (6)

               Το άνοιγμα της αγοράς για τις υπηρεσίες διεθνών μεταφορών επιβατών δεν θα ήταν δυνατό χωρίς λεπτομερείς διατάξεις για την πρόσβαση στην υποδομή, ουσιώδη πρόοδο στον τομέα της διαλειτουργικότητας και αυστηρό πλαίσιο για τη σιδηροδρομική ασφάλεια σε εθνικό και ευρωπαϊκό επίπεδο. Όλα αυτά τα στοιχεία συντρέχουν πλέον, με τη μεταφορά στο δίκαιο των κρατών μελών της οδηγίας 2001/12/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, για την τροποποίηση της οδηγίας 91/440/ΕΟΚ του Συμβουλίου (6), της οδηγίας 2004/51/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την τροποποίηση της οδηγίας 91/440/ΕΟΚ του Συμβουλίου (7), της οδηγίας 2001/13/ΕΚ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2001, για την τροποποίηση της οδηγίας 95/18/ΕΚ του Συμβουλίου σχετικά με την παροχή αδειών σε σιδηροδρομικές επιχειρήσεις (8), της οδηγίας 2001/14/ΕΚ, καθώς και της οδηγίας 2004/49/ΕΚ του Ευρωπαϊκού Κοινοβουλίου και του Συμβουλίου, της 29ης Απριλίου 2004, για την ασφάλεια των κοινοτικών σιδηροδρόμων (9). Είναι ανάγκη να υποστηριχθεί το νέο αυτό κανονιστικό πλαίσιο, με τη σύσταση εδραιωμένων πρακτικών έως την ημερομηνία που προτείνεται για το άνοιγμα της αγοράς για τις υπηρεσίες διεθνών μεταφορών επιβατών. Αυτό θα απαιτήσει ορισμένο χρονικό διάστημα. Για τον λόγο αυτόν, η 1η Ιανουαρίου 2010 θα πρέπει να καθορισθεί ως ημερομηνία-στόχος για το άνοιγμα της αγοράς.

               (7)

               Ο αριθμός των σιδηροδρομικών υπηρεσιών χωρίς ενδιάμεσες στάσεις είναι πολύ περιορισμένος. Στις διαδρομές που περιλαμβάνουν ενδιάμεσες στάσεις, είναι ουσιώδους σημασίας να επιτρέπεται στις νεοεισερχόμενες στην αγορά επιχειρήσεις η επιβίβαση και η αποβίβαση επιβατών κατά μήκος της διαδρομής, προκειμένου να εξασφαλισθεί, για τις επιχειρήσεις αυτές, ρεαλιστική πιθανότητα προκειμένου τα δρομολόγια αυτά να είναι οικονομικώς βιώσιμα και προκειμένου να μην τίθενται οι εν δυνάμει ανταγωνιστές σε μειονεκτική θέση ως προς τις υφιστάμενες επιχειρήσεις στις οποίες επιτρέπεται η επιβίβαση και η αποβίβαση επιβατών κατά μήκος της διαδρομής. Το δικαίωμα αυτό θα πρέπει να ισχύει υπό την επιφύλαξη κοινοτικών και εθνικών κανονιστικών ρυθμίσεων σχετικών με την πολιτική του ανταγωνισμού.

               (8)

               Η εισαγωγή αυτών των νέων διεθνών υπηρεσιών μεταφορών ανοικτής πρόσβασης με ενδιάμεσες στάσεις θα πρέπει να μην έχει ως επακόλουθο το άνοιγμα της αγοράς για υπηρεσίες μεταφορών επιβατών εσωτερικού, αλλά θα πρέπει απλώς να επικεντρωθεί σε στάσεις βοηθητικές των διεθνών διαδρομών. Στη βάση αυτή, η εισαγωγή τους θα πρέπει να αφορά υπηρεσίες μεταφορών των οποίων ο βασικός σκοπός είναι η μεταφορά επιβατών σε διεθνές ταξίδι. Ο προσδιορισμός του κατά πόσον αυτός είναι ο βασικός σκοπός μιας συγκεκριμένης υπηρεσίας μεταφορών θα πρέπει να λαμβάνει υπόψη κριτήρια, όπως είναι ο λόγος του κύκλου εργασιών επιβατών εσωτερικών μεταφορών προς τον κύκλο εργασιών επιβατών διεθνών μεταφορών και του αριθμού των επιβατών εσωτερικών μεταφορών προς τον αριθμό των επιβατών εξωτερικών μεταφορών καθώς και το μήκος του δρομολογίου. Ο προσδιορισμός αυτός θα πρέπει να διενεργείται από τον αντίστοιχο εθνικό ρυθμιστικό φορέα, κατόπιν αιτήσεως ενός των ενδιαφερομένων μερών.

               (9)

               Ο κανονισμός (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου (10) για τις δημόσιες επιβατικές σιδηροδρομικές και οδικές μεταφορές, επιτρέπει στα κράτη μέλη και στις τοπικές αρχές να αναθέτουν συμβάσεις παροχής δημόσιας υπηρεσίας. Οι συμβάσεις αυτές ενδέχεται να προβλέπουν αποκλειστικά δικαιώματα για την παροχή ορισμένων υπηρεσιών μεταφορών. Είναι, επομένως, αναγκαίο να εξασφαλισθεί η συνοχή μεταξύ των διατάξεων του εν λόγω κανονισμού και της αρχής του ανοίγματος της παροχής υπηρεσιών διεθνών μεταφορών επιβατών στον ανταγωνισμό.

               (10)

               Το άνοιγμα της παροχής υπηρεσιών διεθνών μεταφορών επιβατών στον ανταγωνισμό, το οποίο περιλαμβάνει το δικαίωμα επιβίβασης επιβατών σε κάθε σταθμό που βρίσκεται επί της διαδρομής του διεθνούς δρομολογίου και αποβίβασής τους σε άλλο σταθμό, συμπεριλαμβανομένων σταθμών ευρισκομένων στο ίδιο κράτος μέλος, μπορεί να έχει επιπτώσεις για την οργάνωση και τη χρηματοδότηση των υπηρεσιών σιδηροδρομικών μεταφορών επιβατών που παρέχονται στα πλαίσια σύμβασης παροχής δημόσιας υπηρεσίας. Τα κράτη μέλη θα πρέπει να έχουν τη δυνατότητα να περιορίζουν το δικαίωμα πρόσβασης στην αγορά στις περιπτώσεις κατά τις οποίες το δικαίωμα αυτό θα έθετε σε κίνδυνο την οικονομική ισορροπία των εν λόγω συμβάσεων παροχής δημόσιας υπηρεσίας και η έγκριση χορηγείται από τον σχετικό ρυθμιστικό φορέα κατά το άρθρο 30 της οδηγίας 2001/14/ΕΚ με βάση αντικειμενική οικονομική ανάλυση, κατόπιν αιτήματος των αρμόδιων αρχών ανάθεσης της σύμβασης παροχής δημόσιας υπηρεσίας.

               (11)

               Ορισμένα κράτη μέλη έχουν κινηθεί ήδη προς το άνοιγμα της αγοράς υπηρεσιών σιδηροδρομικών μεταφορών επιβατών με διαδικασία πρόσκλησης υποβολής προσφορών για την παροχή ορισμένων από τις υπηρεσίες αυτές, η οποία είναι διαφανής και ανοικτή. Δεν θα πρέπει να οφείλουν να παράσχουν τελείως ελεύθερη πρόσβαση στις υπηρεσίες διεθνών μεταφορών επιβατών, δεδομένου ότι ο ανταγωνισμός αυτός για το δικαίωμα χρήσης ορισμένων σιδηροδρομικών διαδρομών εμπεριέχει ικανοποιητική δοκιμασία της αγοραστικής αξίας της λειτουργίας των εν λόγω υπηρεσιών.

               (12)

               Η εκτίμηση του εάν θα μπορούσε να τεθεί σε κίνδυνο η οικονομική ισορροπία της σύμβασης παροχής δημόσιας υπηρεσίας θα πρέπει να λαμβάνει υπόψη προκαθορισμένα κριτήρια, όπως είναι ο αντίκτυπος στην αποδοτικότητα κάθε υπηρεσίας μεταφορών παρεχόμενης στο πλαίσιο της σύμβασης παροχής δημόσιας υπηρεσίας, συμπεριλαμβανομένων των συνακόλουθων επιπτώσεων στο καθαρό κόστος για την αρμόδια δημόσια αρχή ανάθεσης της σύμβασης, η επιβατική ζήτηση, η τιμολόγηση των εισιτηρίων, οι διακανονισμοί ως προς τα εισιτήρια, η θέση και ο αριθμός των στάσεων εκατέρωθεν των συνόρων και το χρονοδιάγραμμα και η συχνότητα της προτεινόμενης νέας υπηρεσίας. Στο πλαίσιο σεβασμού της εκτίμησης αυτής και της απόφασης του σχετικού ρυθμιστικού φορέα, τα κράτη μέλη θα είχαν τη δυνατότητα να χορηγούν, να τροποποιούν ή να αρνούνται το δικαίωμα πρόσβασης για την επιδιωκόμενη υπηρεσία διεθνών μεταφορών επιβατών, συμπεριλαμβανομένης της χρέωσης του φορέα εκμετάλλευσης νέας υπηρεσίας διεθνών μεταφορών επιβατών, λαμβάνοντας υπόψη την οικονομική ανάλυση και σύμφωνα με το κοινοτικό δίκαιο και τις αρχές της ισότητας και της μη διακριτικής μεταχείρισης.

               (13)

               Προκειμένου να συμβάλουν στη λειτουργία υπηρεσιών μεταφοράς επιβατών σε διαδρομές που υπόκεινται στην υποχρέωση παροχής δημόσιας υπηρεσίας, θα πρέπει τα κράτη μέλη να έχουν τη δυνατότητα να επιτρέπουν στις αρχές που είναι αρμόδιες για τις υπηρεσίες αυτές να εισπράττουν εισφορά για τις υπηρεσίες μεταφορών επιβατών που εμπίπτουν στην αρμοδιότητά τους. Η εισφορά αυτή θα πρέπει να συμβάλει στη χρηματοδότηση των υποχρεώσεων δημόσιας υπηρεσίας που καθορίζουν οι συμβάσεις παροχής δημόσιας υπηρεσίας που συνήφθησαν κατά το κοινοτικό δίκαιο. Η εισφορά θα πρέπει να επιβάλλεται σύμφωνα με το κοινοτικό δίκαιο, και ιδίως με τις αρχές της δικαιοσύνης, της διαφάνειας, της μη διακριτικής μεταχείρισης και της αναλογικότητας.

               (14)

               Ο ρυθμιστικός φορέας θα πρέπει να λειτουργεί κατά τρόπον ώστε να αποφεύγεται κάθε σύγκρουση συμφερόντων και κάθε δυνατή ανάμειξη στην ανάθεση της υπό εξέταση σύμβασης παροχής δημόσιας υπηρεσίας. Συγκεκριμένα, θα πρέπει να εξασφαλίζεται η λειτουργική του ανεξαρτησία, εάν για λόγους οργανωτικούς ή νομικής φύσεως είναι στενά συνδεδεμένος με την αρμόδια αρχή που εμπλέκεται στην ανάθεση της υπό εξέταση σύμβασης παροχής δημόσιας υπηρεσίας. Η αρμοδιότητα του ρυθμιστικού φορέα θα πρέπει να επεκταθεί προκειμένου να καταστεί δυνατή η εκτίμηση του σκοπού διεθνούς υπηρεσίας και, εφόσον απαιτείται, των πιθανών οικονομικών επιπτώσεων στις υφιστάμενες συμβάσεις παροχής δημόσιας υπηρεσίας.

               (15)

               Η παρούσα οδηγία αποτελεί περαιτέρω φάση του ανοίγματος της αγοράς των σιδηροδρόμων. Ορισμένα κράτη μέλη έχουν ήδη ανοίξει την αγορά των υπηρεσιών διεθνών μεταφορών επιβατών στο έδαφός τους. Στο πλαίσιο αυτό, η παρούσα οδηγία δεν θα πρέπει να εννοηθεί ως δημιουργούσα υποχρεώσεις για τα εν λόγω κράτη μέλη ώστε αυτά να χορηγήσουν, πριν από την 1η Ιανουαρίου 2010, δικαιώματα πρόσβασης σε σιδηροδρομικές επιχειρήσεις οι οποίες έχουν άδεια σε κράτος μέλος στο οποίο δεν έχουν χορηγηθεί παρόμοια δικαιώματα.

               (16)

               Για την προώθηση των επενδύσεων σε υπηρεσίες που χρησιμοποιούν ειδικευμένες υποδομές, όπως οι σιδηροδρομικές συνδέσεις υψηλής ταχύτητας, οι αιτούντες πρέπει να είναι σε θέση να προγραμματίζουν και απαιτούν ασφάλεια δικαίου, ανταποκρινόμενη στις εκτεταμένες και μακροπρόθεσμες επενδύσεις που αναλαμβάνουν. Για τον λόγο αυτόν, θα πρέπει να επιτραπεί στις επιχειρήσεις αυτές να συνάπτουν κατά κανόνα συμφωνίες-πλαίσιο με διάρκεια έως 15 έτη.

               (17)

               Οι εθνικοί ρυθμιστικοί φορείς θα πρέπει, βάσει του άρθρου 31 της οδηγίας 2001/14/ΕΚ, να ανταλλάσσουν πληροφορίες και, εφόσον αρμόζει σε συγκεκριμένες περιπτώσεις, να συντονίζονται όσον αφορά τις αρχές και τις πρακτικές της εκτίμησης του κινδύνου της οικονομικής ισορροπίας σύμβασης παροχής δημόσιας υπηρεσίας. Θα πρέπει να αναπτύσσουν βαθμιαία κατευθυντήριες γραμμές με βάση την εμπειρία τους.

               (18)

               Η εφαρμογή της παρούσας οδηγίας θα πρέπει να αξιολογηθεί με βάση έκθεση που θα υποβάλει η Επιτροπή δύο έτη από την ημερομηνία του ανοίγματος της αγοράς παροχής υπηρεσιών διεθνών μεταφορών επιβατών. Η έκθεση αυτή θα πρέπει επίσης να αναλύει την ανάπτυξη της αγοράς, συμπεριλαμβανομένης της κατάστασης της προετοιμασίας για το περαιτέρω άνοιγμα της αγοράς σιδηροδρομικών μεταφορών επιβατών. Με την έκθεση αυτή, η Επιτροπή θα πρέπει επίσης να αναλύει τα διάφορα πρότυπα οργάνωσης της αγοράς και τις επιπτώσεις της παρούσας οδηγίας στις συμβάσεις δημόσιας υπηρεσίας και στη χρηματοδότησή τους. Στο πλαίσιο αυτό, η Επιτροπή θα πρέπει να λαμβάνει υπόψη την εφαρμογή του κανονισμού (ΕΚ) αριθ. 1370/2007 και τις ενδογενείς διαφορές μεταξύ των κρατών μελών (πυκνότητα δικτύων, αριθμός επιβατών, μέση απόσταση διαδρομών). Με την έκθεσή της η Επιτροπή θα πρέπει, κατά περίπτωση, να προτείνει συμπληρωματικά μέτρα για τη διευκόλυνση του εν λόγω ανοίγματος και θα πρέπει να εκτιμά τις επιπτώσεις των τυχόν σχετικών μέτρων.

               (19)

               Τα αναγκαία μέτρα για την εφαρμογή των οδηγιών 91/440/ΕΟΚ και 2001/14/ΕΚ θα πρέπει να ληφθούν σύμφωνα με την απόφαση 1999/468/ΕΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή (11).

               (20)

               Ενδείκνυται ιδίως να εξουσιοδοτηθεί η Επιτροπή να προσαρμόζει τα παραρτήματα των εν λόγω οδηγιών. Δεδομένου ότι τα μέτρα αυτά είναι γενικής εμβελείας και έχουν ως αντικείμενο την τροποποίηση μη ουσιωδών στοιχείων των εν λόγω οδηγιών, θεσπίζονται σύμφωνα με την κανονιστική διαδικασία με έλεγχο του άρθρου 5α της απόφασης 1999/468/ΕΚ.

               (21)

               Κράτη μέλη που δεν διαθέτουν σιδηροδρομικό δίκτυο και δεν αντιμετωπίζουν άμεση προοπτική να αποκτήσουν, θα υποβάλλοντο σε δυσανάλογη και περιττή υποχρέωση εάν ώφειλαν να μεταφέρουν στο εθνικό τους δίκαιο και να εφαρμόσουν τις οδηγίες 91/440/ΕΟΚ και 2001/14/ΕΚ. Επομένως, τα κράτη μέλη αυτά θα πρέπει να εξαιρεθούν, για όσο διάστημα δεν διαθέτουν σιδηροδρομικό δίκτυο, από την υποχρέωση να μεταφέρουν στο εθνικό τους δίκτυο και να εφαρμόσουν τις εν λόγω οδηγίες.

               (22)

               Δεδομένου ότι ο στόχος της παρούσας οδηγίας, δηλαδή η ανάπτυξη των κοινοτικών σιδηροδρόμων, δεν μπορεί να επιτευχθεί επαρκώς από τα κράτη μέλη, δεδομένης της ανάγκης να εξασφαλίζονται δίκαιοι όροι πρόσβασης στην υποδομή, χωρίς διακρίσεις, και να λαμβάνεται υπόψη η προφανής διεθνής διάσταση του τρόπου λειτουργίας σημαντικών τμημάτων των σιδηροδρομικών δικτύων καθώς και η ανάγκη για συντονισμένη διακρατική δράση, και μπορεί να επιτευχθεί καλύτερα σε κοινοτικό επίπεδο, η Κοινότητα μπορεί να θεσπίσει μέτρα σύμφωνα με την αρχή της επικουρικότητας του άρθρου 5 της συνθήκης. Σύμφωνα με την αρχή της αναλογικότητας του ιδίου άρθρου, η παρούσα οδηγία δεν υπερβαίνει τα αναγκαία όρια για την επίτευξη του στόχου αυτού.

               (23)

               Σύμφωνα με το σημείο 34 της διοργανικής συμφωνίας για τη βελτίωση της νομοθεσίας (12), τα κράτη μέλη ενθαρρύνονται να συντάσσουν και να δημοσιοποιούν, προς ίδιο όφελος και προς το συμφέρον της Κοινότητας, τους δικούς τους πίνακες, στους οποίους θα παρουσιάζεται, όσο το δυνατόν περισσότερο, ο συσχετισμός μεταξύ της παρούσας οδηγίας και των μέτρων μεταφοράς στο εθνικό δίκαιο.

               (24)

               Θα πρέπει, συνεπώς, να τροποποιηθούν αναλόγως οι οδηγίες 91/440/ΕΟΚ και 2001/14/ΕΚ,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 91/440/ΕΟΚ τροποποιείται ως εξής:

               1.

               Στο άρθρο 2, προστίθεται η ακόλουθη παράγραφος:
               «4.   Τα κράτη μέλη μπορούν να εξαιρέσουν από το πεδίο εφαρμογής της παρούσας οδηγίας κάθε υπηρεσία σιδηροδρομικών μεταφορών που παρέχεται με διέλευση διά της Κοινότητας και η οποία έχει έναρξη και πέρας εκτός του κοινοτικού εδάφους».

               2.

               Στο άρθρο 3, απαλείφεται η τέταρτη περίπτωση.

               3.

               Στο άρθρο 3, μετά την πέμπτη περίπτωση, παρεμβάλλεται η ακόλουθη περίπτωση:

                           «—

                           “υπηρεσία διεθνών μεταφορών επιβατών”: υπηρεσία μεταφορών επιβατών στο πλαίσιο της οποίας η αμαξοστοιχία διέρχεται τουλάχιστον μία συνοριακή γραμμή κράτους μέλους και ο κύριος σκοπός της οποίας είναι η μεταφορά επιβατών μεταξύ σταθμών που βρίσκονται σε διαφορετικά κράτη μέλη· η αμαξοστοιχία μπορεί να συνενώνεται ή/και να διαχωρίζεται, και τα διάφορα τμήματα μπορεί να έχουν διαφορετικές προελεύσεις και διαφορετικούς προορισμούς, με την προϋπόθεση ότι όλα τα βαγόνια διέρχονται τουλάχιστον μία συνοριακή γραμμή,».

               4.

               Στο άρθρο 3, μετά την έκτη περίπτωση, παρεμβάλλεται η ακόλουθη περίπτωση:

                           «—

                           “διέλευση”: η διάσχιση κοινοτικού εδάφους, η οποία πραγματοποιείται χωρίς φόρτωση ή εκφόρτωση εμπορευμάτων ή/και χωρίς επιβίβαση επιβατών ή αποβίβασή τους στο κοινοτικό έδαφος,».

               5.

               Στο άρθρο 5 παράγραφος 3 απαλείφεται η πρώτη περίπτωση.

               6.

               Στο άρθρο 8 παράγραφος 1 απαλείφονται οι λέξεις «και οι διεθνείς ενώσεις».

               7.

               Στο άρθρο 10 απαλείφεται η παράγραφος 1.

               8.

               Στο άρθρο 10 παρεμβάλλονται οι ακόλουθες παράγραφοι:
               «3α.   Στις σιδηροδρομικές επιχειρήσεις που εμπίπτουν στο πεδίο εφαρμογής του άρθρου 2 χορηγείται, μέχρι την 1η Ιανουαρίου 2010, δικαίωμα πρόσβασης στην υποδομή όλων των κρατών μελών με σκοπό την παροχή υπηρεσιών διεθνών μεταφορών επιβατών. Οι σιδηροδρομικές επιχειρήσεις έχουν το δικαίωμα, όταν παρέχουν υπηρεσίες διεθνών μεταφορών επιβατών, να επιβιβάζουν επιβάτες σε οποιονδήποτε σταθμό βρίσκεται επί της διεθνούς διαδρομής και να τους αποβιβάζουν σε άλλον, συμπεριλαμβανομένων σταθμών ευρισκομένων στο ίδιο κράτος μέλος.
               Το δικαίωμα πρόσβασης στην υποδομή των κρατών μελών για τα οποία το μερίδιο των διεθνών σιδηροδρομικών μεταφορών επιβατών αντιπροσωπεύει πλέον του 50 % του κύκλου εργασιών του τμήματος επιβατών των σιδηροδρομικών επιχειρήσεων στο εν λόγω κράτος μέλος, παρέχεται έως την 1η Ιανουαρίου 2012.
               Το ζήτημα αν ο κύριος σκοπός της υπηρεσίας είναι η μεταφορά επιβατών μεταξύ σταθμών που βρίσκονται σε διαφορετικά κράτη μέλη προσδιορίζεται από τον ή τους οικείους ρυθμιστικούς φορείς του άρθρου 30 της οδηγίας 2001/14/ΕΚ, κατόπιν αιτήματος των σχετικών αρμόδιων αρχών ή/και των ενδιαφερομένων σιδηροδρομικών επιχειρήσεων.
               3β.   Τα κράτη μέλη μπορούν να περιορίζουν το δικαίωμα πρόσβασης που καθορίζεται στην παράγραφο 3α όσον αφορά υπηρεσίες μεταφορών μεταξύ του σημείου αναχώρησης και του σημείου προορισμού, οι οποίες διέπονται από μία ή περισσότερες συμβάσεις παροχής δημόσιας υπηρεσίας σύμφωνα με την ισχύουσα κοινοτική νομοθεσία. Ο περιορισμός αυτός δεν μπορεί να επιφέρει τον περιορισμό του δικαιώματος επιβίβασης επιβατών σε οποιονδήποτε σταθμό βρίσκεται επί της διεθνούς διαδρομής συγκεκριμένης υπηρεσίας μεταφορών και αποβίβασής τους σε άλλον, συμπεριλαμβανομένων σταθμών ευρισκόμενων στο ίδιο κράτος μέλος, εκτός από τις περιπτώσεις κατά τις οποίες η άσκηση αυτού του δικαιώματος θα έθετε σε κίνδυνο την οικονομική ισορροπία της σύμβασης παροχής δημόσιας υπηρεσίας.
               Το ζήτημα αν τίθεται σε κίνδυνο η οικονομική ισορροπία προσδιορίζεται από τον ή τους οικείους ρυθμιστικούς φορείς του άρθρου 30 της οδηγίας 2001/14/ΕΚ, βάσει αντικειμενικής οικονομικής ανάλυσης και προκαθορισμένων κριτηρίων, κατόπιν αιτήματος:

                           —

                           της αρμόδιας αρχής ή αρχών που ανέθεσαν τη σύμβαση παροχής δημόσιας υπηρεσίας,

                           —

                           κάθε άλλης ενδιαφερόμενης αρμόδιας αρχής με το δικαίωμα να περιορίζει την πρόσβαση δυνάμει του παρόντος άρθρου,

                           —

                           του διαχειριστή της υποδομής, ή

                           —

                           της σιδηροδρομικής επιχείρησης που εκτελεί τη σύμβαση παροχής δημόσιας υπηρεσίας.

                     Οι αρμόδιες αρχές και οι σιδηροδρομικές επιχειρήσεις που παρέχουν τις δημόσιες υπηρεσίες παρέχουν στον σχετικό ρυθμιστικό φορέα ή φορείς τις πληροφορίες που ευλόγως απαιτούνται για να λάβει απόφαση. Ο ρυθμιστικός φορέας εξετάζει τις παρεχόμενες πληροφορίες, διαβουλευόμενος με όλα τα ενδιαφερόμενα μέρη, κατά περίπτωση, και τα ενημερώνει για την αιτιολογημένη απόφασή του εντός προκαθορισμένου ευλόγου χρονικού διαστήματος και, οπωσδήποτε, εντός δύο μηνών από τη λήψη όλων των σχετικών πληροφοριών. Ο ρυθμιστικός φορέας αιτιολογεί την απόφασή του και καθορίζει το χρονικό διάστημα εντός του οποίου, και τους όρους υπό τους οποίους:

                           —

                           η σχετική αρμόδια αρχή ή αρχές,

                           —

                           ο διαχειριστής της υποδομής,

                           —

                           η σιδηροδρομική επιχείρηση που εκτελεί τη σύμβαση παροχής δημόσιας υπηρεσίας, ή

                           —

                           η σιδηροδρομική επιχείρηση που διεκδικεί πρόσβαση,

                     μπορούν να ζητήσουν αναθεώρηση της απόφασης.
               3γ.   Τα κράτη μέλη μπορούν επίσης να περιορίζουν το δικαίωμα επιβίβασης και αποβίβασης επιβατών σε σταθμούς εντός του αυτού κράτους μέλους σε διαδρομή κατά την οποία παρέχεται υπηρεσία διεθνών μεταφορών επιβατών όταν έχει χορηγηθεί αποκλειστικό δικαίωμα διακίνησης επιβατών μεταξύ αυτών των σταθμών σύμφωνα με σύμβαση παραχώρησης που έχει ανατεθεί πριν από τις 4 Δεκεμβρίου 2007, με βάση διαδικασία πρόσκλησης υποβολής προσφορών, εντός δικαίου ανταγωνιστικού πλαισίου, και σύμφωνα με τις σχετικές αρχές του κοινοτικού δικαίου. Ο περιορισμός αυτός μπορεί να συνεχισθεί καθ’ όλη την αρχική διάρκεια της σύμβασης, ή επί 15 χρόνια, αναλόγως του ποιο χρονικό διάστημα είναι συντομότερο.
               3δ.   Οι διατάξεις της παρούσας οδηγίας δεν απαιτούν από κράτος μέλος να χορηγεί, πριν από την 1η Ιανουαρίου 2010, το σημειούμενο στην παράγραφο 3α δικαίωμα πρόσβασης των σιδηροδρομικών επιχειρήσεων και των άμεσα ή έμμεσα ελεγχόμενων θυγατρικών τους στις οποίες έχει δοθεί άδεια σε κράτος μέλος στο οποίο δεν χορηγούνται δικαιώματα πρόσβασης παρόμοιας φύσης.
               3ε.   Τα κράτη μέλη λαμβάνουν τα αναγκαία μέτρα ώστε να εξασφαλίζουν ότι οι αποφάσεις που αναφέρονται στις παραγράφους 3β, 3γ και 3δ υπόκεινται σε δικαστικό έλεγχο.
               3στ.   Με την επιφύλαξη της παραγράφου 3β, τα κράτη μέλη δύνανται, με βάση τους όρους του παρόντος άρθρου, να εξουσιοδοτούν την υπεύθυνη για τις σιδηροδρομικές μεταφορές αρχή να επιβάλει στις σιδηροδρομικές επιχειρήσεις που παρέχουν υπηρεσίες μεταφοράς επιβατών, εισφορά για την εκμετάλλευση συνδέσεων οι οποίες ανήκουν στη δικαιοδοσία της εν λόγω αρχής και πραγματοποιούνται μεταξύ δύο σταθμών του οικείου κράτους μέλους.
               Στην περίπτωση αυτή, οι σιδηροδρομικές επιχειρήσεις που παρέχουν υπηρεσίες εθνικών ή διεθνών μεταφορών υπόκεινται στην ίδια εισφορά για την εκμετάλλευση των εν λόγω συνδέσεων.
               Η εισφορά προορίζεται για την αντιστάθμιση των υποχρεώσεων της εν λόγω αρχής για την παροχή δημόσιων υπηρεσιών βάσει συμβάσεων παροχής δημοσίων υπηρεσιών που έχουν συναφθεί σύμφωνα με το κοινοτικό δίκαιο. Τα έσοδα από τυχόν εισφορές που καταβάλλονται ως αντιστάθμιση δεν μπορούν να υπερβαίνουν το ποσό που απαιτείται για την κάλυψη του συνόλου ή μέρους των δαπανών που συνεπάγονται οι συναφείς υποχρεώσεις παροχής δημοσίων υπηρεσιών, λαμβανομένων υπόψη των σχετικών αποδείξεων και ενός λογικού κέρδους για την απαλλαγή από αυτές τις υποχρεώσεις.
               Η εισφορά διέπεται από το κοινοτικό δίκαιο, με σεβασμό ιδίως των αρχών της δικαιοσύνης, της διαφάνειας, της μη διακριτικής μεταχείρισης και της αναλογικότητας, ιδίως μεταξύ της μέσης τιμής της υπηρεσίας και του επιπέδου της εισφοράς. Το σύνολο των επιβληθεισών εισφορών κατά την παρούσα παράγραφο δεν πρέπει να θέτει σε κίνδυνο την οικονομική βιωσιμότητα της υπηρεσίας σιδηροδρομικής μεταφοράς επιβατών στην οποία επιβάλλονται.
               Οι αρμόδιες αρχές διατηρούν τις αναγκαίες πληροφορίες ώστε να διασφαλίζεται η δυνατότητα εντοπισμού της προέλευσης των εισφορών και της χρήσης τους. Τα κράτη μέλη παρέχουν τις πληροφορίες αυτές στην Επιτροπή».

               9.

               Στο άρθρο 10 αντικαθίσταται η παράγραφος 8 από το ακόλουθο κείμενο:
               «8.   Έως την 1η Ιανουαρίου 2009, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών έκθεση για την εφαρμογή της παρούσας οδηγίας.
               Η έκθεση αυτή αφορά:

                           —

                           την εφαρμογή της παρούσας οδηγίας στα κράτη μέλη, ιδίως τις επιπτώσεις της στα κράτη μέλη κατά την παράγραφο 3α, δεύτερο εδάφιο, και την αποτελεσματική λειτουργία των διάφορων φορέων τους οποίους αφορά,

                           —

                           τις εξελίξεις της αγοράς, ιδίως τις διεθνείς τάσεις της κυκλοφορίας, τις δραστηριότητες και το μερίδιο αγοράς όλων των παραγόντων της αγοράς, συμπεριλαμβανομένων των νεοεισερχομένων.»

               10.

               Στο άρθρο 10 προστίθεται η ακόλουθη παράγραφος:
               «9.   Έως τις 31 Δεκεμβρίου 2012, η Επιτροπή υποβάλλει στο Ευρωπαϊκό Κοινοβούλιο, στο Συμβούλιο, στην Ευρωπαϊκή Οικονομική και Κοινωνική Επιτροπή και στην Επιτροπή των Περιφερειών έκθεση για την εφαρμογή των διατάξεων των παραγράφων 3α έως 3στ.
               Η εκτίμηση της εφαρμογής της παρούσας οδηγίας πραγματοποιείται βάσει εκθέσεως που θα υποβληθεί στην Επιτροπή δύο έτη από την ημερομηνία του ανοίγματος της αγοράς διεθνών μεταφορών επιβατών.
               Η έκθεση αυτή αναλύει επίσης την ανάπτυξη της αγοράς, συμπεριλαμβανομένης της κατάστασης της προετοιμασίας για το περαιτέρω άνοιγμα της αγοράς σιδηροδρομικών μεταφορών επιβατών. Με την έκθεση αυτή, η Επιτροπή αναλύει επίσης τα διάφορα πρότυπα οργάνωσης της αγοράς και τις επιπτώσεις της παρούσας οδηγίας στις συμβάσεις δημόσιας υπηρεσίας και στη χρηματοδότησή τους. Στο πλαίσιο αυτό, η Επιτροπή λαμβάνει υπόψη την εφαρμογή του κανονισμού (ΕΚ) αριθ. 1370/2007 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2007, για τις δημόσιες επιβατικές σιδηροδρομικές και οδικές μεταφορές (13) και τις ενδογενείς διαφορές μεταξύ των κρατών μελών (πυκνότητα δικτύων, αριθμός επιβατών, μέση απόσταση ταξιδίων). Με την έκθεσή της η Επιτροπή προτείνει, κατά περίπτωση, συμπληρωματικά μέτρα για τη διευκόλυνση του εν λόγω ανοίγματος και εκτιμά τις επιπτώσεις των τυχόν σχετικών μέτρων.

               11.

               Στο άρθρο 11 αντικαθίσταται η παράγραφος 2 από το ακόλουθο κείμενο:
               «2.   Τα μέτρα που αποσκοπούν σε τροποποίηση μη ουσιωδών στοιχείων της παρούσας οδηγίας και αφορούν την προσαρμογή των παραρτημάτων θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 11α παράγραφος 3».

               12.

               Στο άρθρο 11α αντικαθίσταται η παράγραφος 3 από το ακόλουθο κείμενο:
               «3.   Στις περιπτώσεις που γίνεται μνεία της παρούσας παραγράφου, εφαρμόζεται το άρθρο 5α, παράγραφοι 1 έως 4, και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης».

               13.

               Στο άρθρο 15 προστίθεται το ακόλουθο εδάφιο:
               «Οι υποχρεώσεις για τη μεταφορά στο εθνικό τους δίκαιο και την εφαρμογή της παρούσας οδηγίας δεν ισχύουν για την Κύπρο και τη Μάλτα ενόσω δεν έχει εγκατασταθεί σιδηροδρομικό δίκτυο στο έδαφός τους».

         Άρθρο 2
   Η οδηγία 2001/14/ΕΚ τροποποιείται ως εξής:

               1.

               Στο άρθρο 1 παράγραφος 3, προστίθεται το ακόλουθο σημείο:

                           «ε)

                           δραστηριότητες μεταφορών υπό μορφή παροχής υπηρεσιών σιδηροδρομικών μεταφορών με διέλευση διά της Κοινότητας».

               2.

               Στο άρθρο 2 προστίθεται το ακόλουθο σημείο:

                           «ιδ)

                           “διέλευση”: η διάσχιση κοινοτικού εδάφους, η οποία πραγματοποιείται χωρίς φόρτωση ή εκφόρτωση εμπορευμάτων ή/και χωρίς επιβίβαση επιβατών ή αποβίβασή τους στο κοινοτικό έδαφος».

               3.

               Στο άρθρο 13 προστίθεται η ακόλουθη παράγραφος:
               «4.   Όταν αιτών προτίθεται να ζητήσει χωρητικότητα υποδομής με σκοπό την παροχή υπηρεσίας διεθνών μεταφορών επιβατών, όπως ορίζεται με το άρθρο 3 της οδηγίας 91/440/ΕΟΚ, ενημερώνει τους ενδιαφερόμενους διαχειριστές υποδομής και τους ενδιαφερόμενους ρυθμιστικούς φορείς. Προκειμένου να καταστεί δυνατή η εκτίμηση του σκοπού της διεθνούς υπηρεσίας να μεταφέρει επιβάτες μεταξύ σταθμών που βρίσκονται σε διαφορετικά κράτη μέλη, και τις πιθανές οικονομικές επιπτώσεις στις υφιστάμενες συμβάσεις παροχής δημόσιας υπηρεσίας, οι ρυθμιστικοί φορείς διασφαλίζουν ότι ενημερώνεται κάθε αρμόδια αρχή που έχει αναθέσει υπηρεσία σιδηροδρομικών μεταφορών επιβατών καθοριζόμενη σε σύμβαση παροχής δημόσιας υπηρεσίας, κάθε άλλη ενδιαφερόμενη αρμόδια αρχή με το δικαίωμα να περιορίζει την πρόσβαση δυνάμει του άρθρου 10 παράγραφος 3β της οδηγίας 91/440/ΕΟΚ και κάθε σιδηροδρομική επιχείρηση που εκτελεί τη σύμβαση παροχής δημόσιας υπηρεσίας επί της διαδρομής της εν λόγω υπηρεσίας διεθνούς μεταφοράς επιβατών».

               4.

               Στο άρθρο 17 αντικαθίσταται η παράγραφος 5 από το ακόλουθο κείμενο:
               «5.   Οι συμφωνίες-πλαίσιο ισχύουν, καταρχήν, για χρονικό διάστημα πέντε ετών, ανανεώσιμο για περιόδους ίσες προς την αρχική τους διάρκεια. Ο διαχειριστής υποδομής μπορεί να συμφωνεί για συντομότερο ή μεγαλύτερο χρονικό διάστημα σε συγκεκριμένες περιπτώσεις. Κάθε χρονικό διάστημα που υπερβαίνει τα πέντε έτη, πρέπει να δικαιολογείται με την ύπαρξη εμπορικών συμβάσεων, εξειδικευμένων επενδύσεων ή κινδύνων.
               5α.   Για υπηρεσίες που χρησιμοποιούν εξειδικευμένη υποδομή, κατά το άρθρο 24, η οποία απαιτεί σημαντικές και μακροπρόθεσμες επενδύσεις, καταλλήλως αιτιολογημένες από τον αιτούντα, οι συμφωνίες-πλαίσιο μπορούν να διαρκούν 15 έτη. Κάθε χρονικό διάστημα που υπερβαίνει τα 15 έτη επιτρέπεται μόνο σε εξαιρετικές περιπτώσεις, ιδίως στο πλαίσιο εκτεταμένων και μακροπρόθεσμων επενδύσεων, και ιδίως όταν οι επενδύσεις αυτές αποτελούν αντικείμενο συμβατικών δεσμεύσεων που περιλαμβάνουν πολυετές σχέδιο αποσβέσεων.
               Στην περίπτωση αυτή, είναι δυνατόν να απαιτηθεί από τον αιτούντα λεπτομερής καθορισμός των χαρακτηριστικών χωρητικότητας της υποδομής, μεταξύ άλλων της συχνότητας, του όγκου και της ποιότητας των σιδηροδρομικών διαδρομών, που παραχωρείται στον αιτούντα για τη διάρκεια της συμφωνίας-πλαισίου. Ο διαχειριστής υποδομής μπορεί να μειώνει τη διατεθείσα χωρητικότητα η οποία, για διάστημα τουλάχιστον ενός μηνός, χρησιμοποιήθηκε λιγότερο από το κατώτατο όριο ποσόστωσης που προβλέπει το άρθρο 27.
               Από την 1η Ιανουαρίου 2010 και εφεξής, μπορεί να συνταχθεί αρχική συμφωνία-πλαίσιο διάρκειας πέντε ετών, ανανεώσιμη άπαξ, βάσει των χαρακτηριστικών χωρητικότητας των οποίων κάνουν χρήση οι αιτούντες φορείς εκτέλεσης υπηρεσιών πριν από την 1η Ιανουαρίου 2010, προκειμένου να ληφθούν υπόψη εξειδικευμένες επενδύσεις ή η ύπαρξη εμπορικών συμβάσεων. Ο ρυθμιστικός φορέας του άρθρου 30 είναι υπεύθυνος να εγκρίνει την έναρξη ισχύος της συμφωνίας αυτής».

               5.

               Στο άρθρο 30 παράγραφος 1, παρεμβάλλεται η ακόλουθη περίοδος πριν από την τελευταία:
               «Είναι, επιπλέον, λειτουργικά ανεξάρτητοι από κάθε αρμόδια αρχή που συμμετέχει στην ανάθεση σύμβασης παροχής δημόσιας υπηρεσίας».

               6.

               Στο άρθρο 34 αντικαθίσταται η παράγραφος 3 από το ακόλουθο κείμενο:
               «3.   Τα μέτρα που αποσκοπούν σε τροποποίηση μη ουσιωδών στοιχείων της παρούσας οδηγίας και αφορούν την προσαρμογή των παραρτημάτων της θεσπίζονται σύμφωνα με την κανονιστική διαδικασία με έλεγχο στην οποία παραπέμπει το άρθρο 35 παράγραφος 3».

               7.

               Στο άρθρο 35 αντικαθίσταται η παράγραφος 3 από το ακόλουθο κείμενο:
               «3.   Στις περιπτώσεις που γίνεται μνεία της παρούσας παραγράφου, εφαρμόζεται το άρθρο 5α, παράγραφοι 1 έως 4, και το άρθρο 7 της απόφασης 1999/468/ΕΚ, τηρουμένων των διατάξεων του άρθρου 8 της ίδιας απόφασης».

               8.

               Στο άρθρο 38 προστίθεται το ακόλουθο εδάφιο:
               «Οι υποχρεώσεις για τη μεταφορά στο εθνικό τους δίκιο και την εφαρμογή της παρούσας οδηγίας δεν ισχύουν για την Κύπρο και τη Μάλτα ενόσω δεν έχει εγκατασταθεί σιδηροδρομικό δίκτυο στο έδαφός τους».

         Άρθρο 3
   1.   Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία πριν από τις 4 Ιουνίου 2009. Ανακοινώνουν αμέσως στην Επιτροπή το κείμενο των διατάξεων αυτών.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς καθορίζεται από τα κράτη μέλη.
   2.   Τα κράτη μέλη γνωστοποιούν στην Επιτροπή το κείμενο των βασικών διατάξεων εσωτερικού δικαίου που θεσπίζουν στον τομέα τον οποίο διέπει η παρούσα οδηγία.
   3.   Οι διατάξεις των σημείων 2, 5, 6 και 7 του άρθρου 1 εφαρμόζονται από την1η Ιανουαρίου 2010.
   Άρθρο 4
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Στρασβούργο, 23 Οκτωβρίου 2007.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         M. LOBO ANTUNES

      (1)  ΕΕ C 221 της 8.9.2005, σ. 56.

      (2)  ΕΕ C 71 της 22.3.2005, σ. 26.

      (3)  Γνώμη του Ευρωπαϊκού Κοινοβουλίου της 28ης Σεπτεμβρίου 2005 (ΕΕ C 227 E της 21.9.2006, σ. 460), κοινή θέση του Συμβουλίου της 24ης Ιουλίου 2006 (ΕΕ C 289 E της 28.11.2006, σ. 30), θέση του Ευρωπαϊκού Κοινοβουλίου της 18ης Ιανουαρίου 2007 (δεν έχει ακόμη δημοσιευθεί στην Επίσημη Εφημερίδα), νομοθετικό ψήφισμα του Ευρωπαϊκού Κοινοβουλίου της 25ης Σεπτεμβρίου 2007, και απόφαση του Συμβουλίου της 26ης Σεπτεμβρίου 2007.

      (4)  ΕΕ L 237 της 24.8.1991, σ. 25. Οδηγία όπως τροποποιήθηκε τελευταία με την οδηγία 2006/103/ΕΚ (ΕΕ L 363 της 20.12.2006, σ. 344).

      (5)  ΕΕ L 75 της 15.3.2001, σ. 29. Οδηγία όπως τροποποιήθηκε τελευταία με την οδηγία 2004/49/ΕΚ (ΕΕ L 164 της 30.4.2004, σ. 44). Διορθωμένη έκδοση στην ΕΕ L 220 της 21.6.2004, σ. 16.

      (6)  ΕΕ L 75 της 15.3.2001, σ. 1.

      (7)  ΕΕ L 164 της 30.4.2004, σ. 164. Διορθωμένη έκδοση: ΕΕ L 220 της 21.6.2004, σ. 58.

      (8)  ΕΕ L 75 της 15.3.2001, σ. 26.

      (9)  ΕΕ L 164 της 30.4.2004, σ. 44. Διορθωμένη έκδοση στην ΕΕ L 220 της 21.6.2004, σ. 16.

      (10)  Βλέπε σελίδα 1 της παρούσας Επίσημης Εφημερίδας.

      (11)  ΕΕ L 184 της 17.7.1999, σ. 23. Απόφαση όπως τροποποιήθηκε με την απόφαση 2006/512/ΕΚ (ΕΕ L 200 της 22.7.2006, σ. 11).

      (12)  ΕΕ C 321 της 31.12.2003, σ. 1.

      (13)  ΕΕ L 315 της 3.12.2007, σ. 1».


Avis juridique important

|

31987L0120

Οδηγία 87/120/ΕΟΚ της Επιτροπής της 14ης Ιανουαρίου 1987 για την τροποποίηση των οδηγιών του Συμβουλίου σχετικά με την εμπορία σπόρων προς σπορά και φυτών προς φύτευση

Επίσημη Εφημερίδα αριθ. L 049 της 18/02/1987 σ. 0039 - 0043 Φινλανδική ειδική έκδοση: Κεφάλαιο 3 τόμος 22 σ. 0210  Σουηδική ειδική έκδοση: Κεφάλαιο 3 τόμος 22 σ. 0210

***** ΟΔΗΓΙΑ ΤΗΣ ΕΠΙΤΡΟΠΗΣ  της 14ης Ιανουαρίου 1987  για την τροποποίηση των οδηγιών του Συμβουλίου σχετικά με την εμπορία σπόρων προς σπορά και φυτών προς φύτευση  (87/120/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 66/400/ΕΟΚ του Συμβουλίου της 14ης Ιουνίου 1966 για την εμπορία σπόρων τεύτλων προς σπορά (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 21α,  την οδηγία 66/401/ΕΟΚ του Συμβουλίου της 14ης Ιουνίου 1966 για την εμπορία σπόρων προς σπορά κτηνοτροφικών φυτών (3), όπως τροποποιήθηκε τελευταία από την οδηγία 86/155/ΕΟΚ (4), και ιδίως το άρθρο 2 παράγραφος 1 στοιχείο α) και το άρθρο 21α,  την οδηγία 66/402/ΕΟΚ του Συμβουλίου της 14ης Ιουνίου 1966 για την εμπορία σπόρων δημητριακών προς σπορά (5), όπως τροποποιήθηκε τελευταία από την οδηγία 86/320/ΕΟΚ της Επιτροπής (6), και ιδίως το άρθρο 2 παράγραφος 1 στοιχείο α) και το άρθρο 20α,  την οδηγία 69/208/ΕΟΚ του Συμβουλίου της 30ής Ιουνίου 1969 για την εμπορία των σπόρων προς σπορά των ελαιούχων και κλωστικών φυτών (7), όπως τροποποιήθηκε τελευταία από την οδηγία 86/155/ΕΟΚ, και ιδίως το άρθρο 2 παράγραφος 1 στοιχείο α) και το άρθρο 20α,  την οδηγία 70/458/ΕΟΚ του Συμβουλίου της 29ης Σεπτεμβρίου 1970 για την εμπορία σπόρων προς σπορά κηπευτικών (8), όπως τροποποιήθηκε τελευταία από την οδηγία 86/155/ΕΟΚ, και ιδίως το άρθρο 2 παράγραφος 1 στοιχείο α) και το άρθρο 40α,  Εκτιμώντας:  ότι, υπό το φως των επιστημονικών εξελίξεων και των τεχνικών γνώσεων, πρέπει να τροποποιηθούν οι οδηγίες 66/400/ΕΟΚ, 66/401/ΕΟΚ, 66/402/ΕΟΚ, 69/208/ΕΟΚ και 70/458/ΕΟΚ για τους λόγους που παρατίθενται στη συνέχεια· ότι μερικές από τις βοτανικές ονομασίες που χρησιμοποιούνται στις οδηγίες 66/401/ΕΟΚ, 66/402/ΕΟΚ, 69/208/ΕΟΚ και 70/458/ΕΟΚ έχουν αποδειχθεί εσφαλμένες ή αμφίβολης γνησιότητας·  ότι οι ονομασίες αυτές πρέπει να ευθυγραμμιστούν με αυτές που είναι συνήθως αποδεκτές διεθνώς·  ότι οι ισχύουσες διεθνείς μέθοδοι επιτρέπουν ανοχή 5 % επί του μέγιστου βάρους των παρτίδων σπόρων προς σπορά·  ότι κρίνεται σκόπιμο να θεσπιστεί παρόμοια ανοχή και με τις κοινοτικές οδηγίες· ότι οι όροι που καθορίζει ο ΟΟΣΑ για τις προηγούμενες καλλιέργειες και την απομόνωση καλλιεργειών για την παραγωγή σπόρων προς σπορά ζαχαρότευτλων και κτηνοτροφικών τεύτλων φαίνονται κατάλληλοι για έγκριση από την Επιτροπή·  ότι κρίνεται σκόπιμο να βελτιωθούν οι κανόνες για την περιεκτικότητα του σπόρου προς σπορά πικρού λούπινου σε σπόρους προς σπορά γλυκού λούπινου, υπό το φως της ανάπτυξης της συνήθους ποιότητας των σπόρων προς σπορά·  ότι είναι απαραίτητο να ελεγχθεί η παρουσία άγριων φυτών και η περιεκτικότητα φυτών ερυθρόσπορων (red-grain plants) στην καλλιέργεια για την παραγωγή σπόρων προς σπορά ρυζιού·  ότι πρέπει να θεσπιστούν αυστηρότεροι κανόνες για την περιεκτικότητα κόκκινων σπόρων στους σπόρους προς σπορά ρυζιού·  ότι οι ισχύοντες διεθνείς κανόνες αναθεωρήθηκαν πρόσφατα όσον αφορά τα μέγιστα βάρη παρτίδων σπόρων προς σπορά ορισμένων σιτηρών· ότι η τροποποίηση αυτή εγκρίθηκε από την Επιτροπή·  ότι πρέπει ως εκ τούτου να τροποποιηθούν αντίστοιχα και τα μέγιστα βάρη που αναφέρονται στους κοινοτικούς κανόνες σχετικά με τις παρτίδες σπόρων προς σπορά των ειδών αυτών·  ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής των Σπόρων προς Σπορά και των Γεωργικών Δενδροκηπευτικών και Δασικών Φυτών προς Φύτευση,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 66/400/ΕΟΚ τροποποιείται ως εξής:  1. Το σημείο 01 προστίθεται πριν από το παράρτημα Ι στοιχείο Α σημείο 1:  «01. Η προηγούμενη καλλιέργεια του αγρού δεν συμβιβαζόταν με την παραγωγή σπόρων του είδους Beta vulgaris της καλλιεργούμενης ποικιλίας, και ο αγρός θα είναι επαρκώς απαλλαγμένος από φυτά τα οποία έχουν παραμείνει από την προηγούμενη καλλιέργεια.»  2. Στο παράρτημα Ι στοιχείο Α, το σημείο 5 αντικαθίσταται από την ακόλουθη παράγραφο:  «5. Οι ελάχιστες αποστάσεις από γειτονικές πηγές γύρεως θα είναι:  1.2 //  //  // Καλλιέργεια   // Ελάχιστη  απόσταση   //    //   //   //   // 1. Για την παραγωγή βασικών σπόρων:   //   // - από πηγές γύρεως του είδους Beta  // 1 000 m   // 2. Για την παραγωγή πιστοποιημένων σπόρων:  //   // α) ζαχαρότευτλων:   //   // - από πηγές γύρεως του είδους Beta που δεν περιλαμβάνονται κατωτέρω   // 1 000 m  // - αν ο προοριζόμενος για χρησιμοποίηση επικονιαστής ή ένας από τους επικονιαστές είναι διπλοειδής, από τετραπλοειδείς πηγές γύρεως ζαχαρότευτλων   // 600 m   // - αν ο προοριζόμενος για χρησιμοποίηση επικονιαστής είναι αποκλειστικά τετραπλοειδής, από διπλοειδείς πηγές γύρεως ζαχαρότευτλων  // 600 m   // - από πηγές ζαχαρότευτλων, των οποίων ο αριθμός των σειρών των χρωματοσωμάτων δεν είναι γνωστός   // 600 m  // - αν ο προοριζόμενος για χρησιμοποίηση επικονιαστής ή ένας από τους επικονιαστές είναι διπλοειδής, από διπλοειδείς πηγές γύρεως ζαχαρότευτλων   // 300 m   // - αν ο προοριζόμενος για χρησιμοποίηση επικονιαστής είναι αποκλειστικά τετραπλοειδής, από τετραπλοειδείς πηγές γύρεως ζαχαρότευτλων   // 300 m   // - μεταξύ δύο αγρών σποροπαραγωγής ζαχαρότευτλων στους οποίους δεν γίνεται χρήση της στειρότητας των αρσενικών φυτών   // 300 m  // β) Κτηνοτροφικών τεύτλων:   //   // - από πηγές γύρεως του είδους Beta που δεν περιλαμβάνονται κατωτέρω   // 1 000 m  // - αν ο προοριζόμενος για χρησιμοποίηση επικονιαστής ή ένας από τους επικονιαστές είναι διπλοειδής, από τετραπλοειδείς πηγές γύρεως κτηνοτροφικών τεύτλων   // 600 m   // - αν ο προοριζόμενος για χρησιμοποίηση επικονιαστής είναι αποκλειστικά τετραπλοειδής, από διπλοειδείς πηγές γύρεως κτηνοτροφικών τεύτλων   // 600 m   // - από πηγές γύρεως κτηνοτροφικών τεύτλων, των οποίων ο αριθμός των σειρών των χρωματοσωμάτων δεν είναι γνωστός   // 600 m   // - αν ο προοριζόμενος για χρησιμοποίηση επικονιαστής ή ένας από τους επικονιαστές είναι διπλοειδής, από διπλοειδείς πηγές γύρεως κτηνοτροφικών τεύτλων  // 300 m   // - αν ο προοριζόμενος για χρησιμοποίηση επικονιαστής είναι αποκλειστικά τετραπλοειδής, από τετραπλοειδείς πηγές γύρεως κτηνοτροφικών τεύτλων   // 300 m  // - μεταξύ δύο αγρών σποροπαραγωγής κτηνοτροφικών τεύτλων στους οποίους δεν γίνεται χρήση της στειρότητας των αρσενικών φυτών   // 300 m   //    //  Οι προαναφερόμενες αποστάσεις δεν λαμβάνονται υπόψη αν υπάρχει επαρκής προστασία από ανεπιθύμητη ξένη γονιμοποίηση. Δεν είναι απαραίτητο να απομονώνονται σποροκαλλιέργειες που χρησιμοποιούν τον ίδιο επικονιαστή.  Ο αριθμός των σειρών των χρωματοσωμάτων, τόσο για τα στοιχεία που φέρουν σπόρους όσο και για εκείνα που απελευθερώνουν γύρη, στις σποροπαραγωγικές καλλιέργειες πρέπει να καθορίζεται με αναφορά στον κοινό κατάλογο των ποικιλιών καλλιεργούμενων φυτικών ειδών που περιλαμβάνεται στην οδηγία 70/457/ΕΟΚ του Συμβουλίου (1), όπως τροποποιήθηκε τελευταία από την οδηγία 86/155/ΕΟΚ (2), ή τους εθνικούς καταλόγους ποικιλιών που καταρτίσθηκαν βάσει της εν λόγω οδηγίας. Αν οι πληροφορίες αυτές δεν υπάρχουν για μία ποικιλία, ο αριθμός των σειρών των χρωματοσωμάτων της θεωρείται άγνωστος και, συνεπώς, απαιτείται ελάχιστη απόσταση 600 μέτρων.  (1) ΕΕ αριθ. L 225 της 12. 10. 1970, σ. 1.  (2) ΕΕ αριθ. L 118 της 7. 5. 1986, σ. 23.»  3. Η ακόλουθη πρόταση προστίθεται στο παράρτημα ΙΙ:  «Επιτρέπεται ανοχή 5 % επί του μέγιστου βάρους παρτίδας σπόρων προς σπορά».  Άρθρο 2  Η οδηγία 66/401/ΕΟΚ τροποποιείται ως εξής:  1. Στο άρθρο 2 παράγραφος 1 στοιχείο Α, οι ονομασίες που παρατίθενται στην αριστερή στήλη αντικαθίστανται από τις αντίστοιχες ονομασίες της δεξιάς στήλης:  1.2 // Agrostis tenuis Sibth.   // Agrostis capillaris L.  // Arrhenatherum elatius (L.) Beauv. ex J. et K. Presl  // Arrhenatherum elatius (L.) P. Beauv. ex J.S. et K.B. Presl  // Festuca arundinacea Schreb.   // Festuca arundinacea Schreber   // Festuca pratensis Huds.   // Festuca pratensis Hudson   // Lolium x hybridum Hausskn.   // Lolium x boucheanum Kunth   // Trisetum flavescens (L.) Beauv.   // Trisetum flavescens (Ll.) P. Beauv.   // Medicago x varia Martyn  // Medicago x varia T. Martyn   // Brassica napus L. var. napobrassica (L.) Peterm.   // Brassica napus L. var. napobrassica (L.) Rchb.   // Brassica oleracea L. convar. acephala (DC.)   // Brassica oleracea L. convar. acephala (DC.) Alef. var. medullosa Thell. var. viridis L.   // Raphanus sativus L. ssr. oleifera (DC.) Metzg.   // Raphanus sativus L. var. oleiformis Pers.  2. Στο άρθρο 3 παράγραφος 1, οι ονομασίες που παρατίθενται στην αριστερή στήλη αντικαθίστανται από τις αντίστοιχες ονομασίες της δεξιάς στήλης:  1.2 // Brassica napus L. var. nopobrassica (L.) Peterm.  // Brassica napus L. var. napobrassica (L.) Rchb.  // Brassica olerecea L. convar. acephala (DC.)   // Brassica olerecea L. convar. acephala (DC.) Alet. var. medullosa Thell.+ var. viridie L.   // Festuca arundinacea Schreb.   // Festuca arundinacea Schreber   // Festuca pratensis Huds.   // Festuca pratensis Hudson   // Lolium x hybridum Hausskn.   // Lolium x bousheanum Kunth.   // Medicago x varia Martyn   // Mesicago x varia T. Martyn   // Raphanus sativus L. ssp. oleifera (DC.) Metzg.   // Raphanus sativus L. var. oleiformis Pers.  3. Στη στήλη 1 του πίνακα του παραρτήματος ΙΙ υπό Ι σημείο 2 στοιχείο Α:  - οι λέξεις «Agrostis tenuis» αντικαθίστανται από τις λέξεις «Agrostis capillaris»,  - οι λέξεις «Lolium x hybridum» αντικαθίστανται από τις λέξεις «Lolium x boucheanum»,  - οι λέξεις «ssp. oleifera» αντικαθίστανται από τις λέξεις «var. oleiformis».  4. Στο παράρτημα ΙΙ υπό 1 σημείο 2 στοιχείο Β υπό ρ) παρεμβάλλεται «2,5 %» μετά τη λέξη «exceed» και διαγράφεται το υπόλοιπο.  5. Στη στήλη 1 του πίνακα του παραρτήματος ΙΙ υπό ΙΙ σημείο 2 στοιχείο Α:  - οι λέξεις «Agrostis tenuis» αντικαθίστανται από τις λέξεις «Agrostis capillaris»,  - οι λέξεις «Lolium x hybridumm» αντικαθίστανται από τις λέξεις «Lolium x boucheanum»,  - οι λέξεις «ssp. oleifera» αντικαθίστανται από τις λέξεις «var. oleiformis». 6. Το παράρτημα ΙΙ υπό ΙΙΙ σημείο 6 στοιχείο γ) διαγράφεται.  7. Στη στήλη 1 του πίνακα στο παράρτημα ΙΙΙ:  - οι λέξεις «Agrostis tenuis» αντικαθίστανται από τις λέξεις «Agrostis capillaris»,  - οι λέξεις «Lolium x hybridum» αντικαθίστανται από τις λέξεις «Lolium x boucheanum»,  - οι λέξεις «ssp. oleifera» αντικαθίστανται από τις λέξεις «var. oleiformis».  8. Στο παράρτημα ΙΙΙ προστίθεται η ακόλουθη φράση μετά τον πίνακα:  «Επιτρέπεται ανοχή 5 % επί του μέγιστου βάρους παρτίδας σπόρων προς σπορά».  Άρθρο 3  Η οδηγία 66/402/ΕΟΚ τροποποιείται ως εξής:  1. Στο άρθρο 2 παράγραφος 1 στοιχείο Α, οι λέξεις «εκτός Zea mays convar. microsperma (Koern) και Zea mays convar. saccharata (Koern)» αντικαθίστανται από τη λέξη «(partim)».  2. Στην αρχή της τρίτης παραγράφου του παραρτήματος Ι σημείο 3, οι λέξεις «Oryza sativa», προστίθενται μετά τη λέξη « καλλιέργειες».  3. Στην τρίτη παράγραφο του παραρτήματος Ι σημείο 3, προστίθεται το ακόλουθο κείμενο:  «Δ. Oryza sativa:  ο αριθμός φυτών που μπορούν να αναγνωριστούν σαφώς ως άγρια φυτά ή φυτά ερυθρόσπορα δεν θα υπερβαίνουν:  - 0 για την παραγωγή βασικού σπόρου,  - 1 ανά 50 m2 για την παραγωγή πιστοποιημένου σπόρου.»  4. Στη στήλη 5 του πίνακα στο παράρτημα ΙΙ σημείο 2 στοιχείο Α, οι ενδείξεις «2», «5» και «10» αντικαθίστανται από τις ενδείξεις «1», «3» και «5» αντίστοιχα.  5. Στη στήλη 2 του πίνακα στο παράρτημα ΙΙΙ, η ένδειξη «20» αντικαθίσταται από την ένδειξη «25» και στις δύο περιπτώσεις που εμφανίζεται.  6. Η ακόλουθη πρόταση προστίθεται στο παράρτημα ΙΙΙ:  «Επιτρέπεται ανοχή 5 % επί του μέγιστου βάρους παρτίδας σπόρου προς σπορά».  Άρθρο 4  Η οδηγία 69/208/ΕΟΚ τροποποιείται ως εξής:  1. Στο άρθρο 2 παράγραφος 1 στοιχείο Α, οι λέξεις της αριστερής στήλης αντικαθίστανται από τις αντίστοιχες λέξεις της δεξιάς στήλης:  1.2 // Brassica juncea (L.) Czern et Coss. in Czern.  // Brassica juncea (L.) Czernj. et Cosson   // Brassica napus L. ssp. oleifera (Metzg.) Sinsk.   // Brassica napus L. (partim)   // Brassica nigra (L.) W. Koch   // Brassica nigra (L.) Koch   // Brassica rapa L. (partim)   // Brassica rapa L. var. silvestris (Lam.) Briggs.  2. Στο άρθρο 3 παράγραφος 1, οι λέξεις της αριστερής στήλης αντικαθίστανται από τις αντίστοιχες λέξεις της δεξιάς στήλης:  1.2 // Brassica napus L. ssr. oleifera (Metzg.) Sinsk  // Brassica napus L. (partim)   // Brassica rapa L. (partim)  // Brassica rapa L. var. silvestris (Lam.) Briggs  3. Στη στήλη 1 του πίνακα του παραρτήματος Ι σημείο 2, οι λέξεις «ssp. oleifera» διαγράφονται και στις δύο περιπτώσεις που εμφανίζονται.  4. Στη στήλη 1 του πίνακα στο παράρτημα ΙΙ υπό Ι σημείο 1, οι λέξεις «ssp. oleifera» διαγράφονται και στις δύο περιπτώσεις που εμφανίζονται.  5. Στη στήλη 1 του πίνακα στο παράρτημα ΙΙ υπό Ι σημείο 3 στοιχείο Α, διαγράφονται οι λέξεις «ssp. oleifera».  6. Στη στήλη 1 του πίνακα στο παράρτημα ΙΙΙ, διαγράφονται οι λέξεις «ssp. oleifera».  7. Η ακόλουθη πρόταση προστίθεται στο παράρτημα ΙΙΙ:  «Επιτρέπεται ανοχή 5 % επί του μέγιστου βάρους παρτίδας σπόρων προς σπορά». Άρθρο 5  Η οδηγία 70/458/ΕΟΚ τροποποιείται ως εξής:  1. Στο άρθρο 2 παράγραφος 1 στοιχείο Α, οι λέξεις της αριστεράς στήλης αντικαθίστανται από τις αντίστοιχες λέξεις της δεξιάς στήλης:  1.2 // Beta vulgaris L. var. cycla (L.) Ulrich   // Beta vulgaris L. var. vulgaris   // Beta vulgaris L. var. esculenta L.   // Beta vulgaris L. var. conditiva Alef.   // Brassica oleracea L. var. acephala DC. subvar. laciniata L.  // Brassica olerecea L. convar. acephala (DC.) Alef. var. sabellica L.   // Brassica oleracea L. convar. botrytis (L.) Alef. var. bortytis   // Brassica oleracea L. convar. botrytis (L.) Alef. var. botrytis L.   // Brassica oleracea L. convar. botrytis (L.) Alef. var. italica Plenck   // Brassica oleracea L. convar. botrytis (L.) Alef. var. cymosa Duch.   // Brassica oleracea L. var. bullata subvar. gemmifera DC.   // Brassica oleracea L. convar. oleracea var. gemmifera DC.   // Brassica oleracea L. var. bullata DC. et var. subauda L.   // Brassica oleracea L. convar. capitata (L.) Alef. var. sabauda L.  // Brassica oleracea L. var. capitata L. f. alba DC.  // Brassica oleracea L. convar. capitata (L.) Alef. var. alba DC.   // Brassica oleracea L. var. capitata L. f. rubra (L.) Thell.   // Brassica oleracea L. convar. capitata (L.) Alef. var. rubra DC.   // Brassica oleracea L. var. gongylodes L.  // Brassica oleracea L. convar. acephala (DC.) Alef. var. gongylodes   // Brassica rapa L. var. rapa (L.) Thell.  // Brassica rapa L. var. rapa.   // Cichorium intybus L. var. foliosum Bisch.   // Cichorium intybus L. (partim)  // Foeniculum vulgare P. Mill.   // Foeniculum vulgare Miller  // Lycopersicon lycopersicum (L.) Karst. ex Farwell  // Lycopersicon lycopersicum (L.) Karsten ex Farw.  // Petroselinum crispum (Mill.) Nym. ex A.W. Hill  // Petroselinum crispum (Miller) Nyman ex A.W. Hill  2. Στην πρώτη στήλη του πίνακα στο παράρτημα ΙΙ σημείο 3 στοιχείο α), οι λέξεις «var. botrytis» αντικαθίστανται από τη λέξη «(κουνουπίδι)», και οι λέξεις «(άλλα είδη)» αντικαθίστανται από τις λέξεις «(άλλα υπο-είδη)».  3. Η ακόλουη πρόταση προστίθεται στο παράρτημα ΙΙΙ σημείο 1:  «Επιτρέπεται ανοχή 5 % επί του μέγιστου βάρους παρτίδας σπόρων προς σπορά».  Άρθρο 6  Τα κράτη μέλη λαμβάνουν τα απαραίτητα μέτρα για να συμμορφωθούν με την παρούσα οδηγία το αργότερο μέχρι την 1η Ιουλίου 1988.  Ενημερώνουν αμέσως την Επιτροπή.  Άρθρο 7  Η παρούσα οδηγία απευθύνεται στα κράτη μέλη.  Βρυξέλλες, 14 Ιανουαρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. 125 της 11. 7. 1966, σ. 2290/66.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. 125 της 11. 7. 1966, σ. 2298/66.  (4) ΕΕ αριθ. L 118 της 7. 5. 1986, σ. 23.  (5) ΕΕ αριθ. 125 της 11. 7. 1986, σ. 2309/66.  (6) ΕΕ αριθ. L 200 της 23. 7. 1986, σ. 38.  (7) ΕΕ αριθ. L 169 της 10. 7. 1969, σ. 3.  (8) ΕΕ αριθ. L 225 της 12. 10. 1970, σ. 7.


Avis juridique important

|

31996L0057

Οδηγία 96/57/ΕΚ του Ευρωπαϊκού Κοινοβουλίου και του Συμβουλίου της 3ης Σεπτεμβρίου 1996 σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τους

Επίσημη Εφημερίδα αριθ. L 236 της 18/09/1996 σ. 0036 - 0043

ΟΔΗΓΙΑ 96/57/ΕΚ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ της 3ης Σεπτεμβρίου 1996 σχετικά με τις απαιτήσεις για την ενεργειακή απόδοση των οικιακών ηλεκτρικών ψυγείων, καταψυκτών και συνδυασμών τουςΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,την πρόταση της Επιτροπής (1),τη γνώμη της Οικονομικής και Κοινωνικής Επιτροπής (2),Αποφασίζοντας σύμφωνα με τη διαδικασία του άρθρου 189 Β της συνθήκης (3),Εκτιμώντας:(1) ότι είναι σημαντικό να προωθηθούν τα μέτρα που αποσκοπούν να εξασφαλίσουν την καλή λειτουργία της εσωτερικής αγοράς 7(2) ότι, με το ψήφισμά του της 15ης Ιανουαρίου 1985 για τη βελτίωση των προγραμμάτων εξοικονόμισης ενέργειας των κρατών μελών (4), το Συμβούλιο κάλεσε τα κράτη μέλη να συνεχίσουν και, ενδεχομένως, να εντείνουν τις προσπάθειές τους για να προωθήσουν την ορθολογικότερη χρησιμοποίηση της ενέργειας χάρη στον καθορισμό ολοκληρωμένων πολιτικών εξοικονόμισης ενέργειας 7(3) ότι η ηλεκτρική ενέργεια που καταναλώνεται από οικιακές ψυκτικές συσκευές αντιπροσωπεύει μη αμελητέο μερίδιο της ηλεκτρικής ενέργειας που καταναλώνουν τα νοικοκυριά στην Κοινότητα και, κατά συνέπεια, της συνολικής κατανάλωσης ηλεκτρικής ενέργειας 7 ότι τα διάφορα μοντέλα ψυκτικών συσκευών που διατίθενται στην κοινοτική αγορά παρουσιάζουν, για παρόμοιο όγκο και χαρακτηριστικά, μεγάλες διαφορές ως προς την κατανάλωση ηλεκτρικής ενέργειας, παρουσιάζουν δηλαδή σημαντικότατες αποκλίσεις όσον αφορά την ενεργειακή τους απόδοση 7(4) ότι ορισμένα κράτη μέλη είναι έτοιμα να θεσπίσουν διατάξεις σχετικές με τις αποδόσεις των οικιακών ψυγείων και καταψυκτών, που θα επιφέρουν εμπόδια στο εμπόριο αυτών των προϊόντων στο εσωτερικό της Κοινότητας 7(5) ότι, στις προτάσεις για την προσέγγιση των νομοθετικών, κανονιστικών και διοικητικών διατάξεων των κρατών μελών στους τομείς της υγείας, της ασφάλειας, της προστασίας του περιβάλλοντος και της προστασίας των καταναλωτών, πρέπει να ληφθεί ως βάση υψηλό επίπεδο προστασίας 7 ότι η παρούσα οδηγία εξασφαλίζει υψηλό βαθμό προστασίας του περιβάλλοντος και των καταναλωτών, αποβλέποντας ταυτόχρονα στη σημαντική βελτίωση της ενεργειακής απόδοσης αυτών των συσκευών 7(6) ότι η θέσπιση μέτρων αυτού του είδους αποτελεί κοινοτική αρμοδιότητα 7 ότι οι απαιτήσεις της παρούσας οδηγίας εμπίπτουν εντός των ορίων των στόχων της και, κατά συνέπεια, τηρούνται οι διατάξεις του άρθρου 3 Β της συνθήκης 7(7) ότι, εξάλλου, στο άρθρο 130 Ρ της συνθήκης, προβλέπεται η προστασία και η βελτίωση του περιβάλλοντος, καθώς και η συνετή και ορθολογική χρησιμοποίηση των φυσικών πόρων, μεταξύ των στόχων της πολιτικής της Κοινότητας στον τομέα του περιβάλλοντος 7 ότι η παραγωγή και η κατανάλωση ηλεκτρικής ενέργειας δημιουργούν το 30 % περίπου των ανθρωπογενών εκπομπών διοξειδίου του άνθρακα (CO2) και αντιστοιχούν περίπου στο 35 % της πρωτογενούς κατανάλωσης ενέργειας στην Κοινότητα 7 ότι τα ποσοστά αυτά αυξάνονται 7(8) ότι, επίσης, στην απόφαση 89/364/ΕΟΚ του Συμβουλίου, της 5ης Ιουνίου 1989, για τη θέσπιση κοινοτικού προγράμματος δράσης για τη βελτίωση της αποτελεσματικότητας κατά τη χρήση της ηλεκτρικής ενέργειας (5), επιδιώκεται ο διττός στόχος, αφενός, της ενθάρρυνσης των καταναλωτών να προτιμούν υψηλής απόδοσης ηλεκτρικές συσκευές και εξοπλισμό και, αφετέρου, της βελτίωσης της απόδοσης των ηλεκτρικών συσκευών και εξοπλισμών 7(9) ότι, στα συμπεράσματά του της 29ης Οκτωβρίου 1990, το Συμβούλιο καθόρισε ως στόχο να σταθεροποιηθούν μέχρι το έτος 2000 οι εκπομπές διοξειδίου του άνθρακα (CO2) στην Κοινότητα στα επίπεδα τους του 1990 και ότι, προκειμένου να επιτευχθεί ο στόχος αυτός, επιβάλλεται η λήψη δραστικότερων μέτρων για τη σταθεροποίηση των εκπομπών (CO2) στην Κοινότητα 7(10) ότι, με την απόφαση 91/565/ΕΟΚ (6), θεσπίστηκε πρόγραμμα για την προώθηση της αποτελεσματικής χρήσης της ενέργειας στην Κοινότητα (πρόγραμμα SAVE) 7(11) ότι τα μέτρα για τη βελτίωση της ενεργειακής απόδοσης που εφαρμόζονται στα πλέον πρόσφατα διαθέσιμα μοντέλα ψυκτικών συσκευών δεν αυξάνουν υπέρμετρα το κόστος παραγωγής τους και είναι δυνατόν να αποσβέσουν το αρχικό κόστος εντός ολίγων ετών, και μάλιστα συντομότερα, με τις εξοικονομήσεις ηλεκτρικής ενέργειας που συνεπάγονται 7 ότι, κατά τον υπολογισμό αυτό, δεν λαμβάνεται υπόψη το επιπρόσθετο όφελος από την αποφυγή εξωγενών δαπανών για την παραγωγή ηλεκτρικής ενέργειας, όπως για παράδειγμα οι εκπομπές διοξειδίου του άνθρακα (CO2) και άλλων ρύπων 7(12) ότι το κέρδος από την άποψη της ενεργειακής απόδοσης που απορρέει «φυσιολογικά» από τις πιέσεις της αγοράς και από τη βελτίωση των διαδικασιών παραγωγής, το οποίο εκτιμάται σε περίπου 2 % ετησίως, θα συμβάλει στις προσπάθειες για τη θέσπιση αυστηρότερων προτύπων κατανάλωσης ηλεκτρικής ενέργειας 7(13) ότι η οδηγία 92/75/ΕΟΚ (7) (οδηγία-πλαίσιο) και η οδηγία 94/2/ΕΚ της Επιτροπής (8) (εκτελεστική οδηγία της οδηγίας 92/75/ΕΟΚ), στις οποίες προβλέπεται η υποχρεωτική επισήμανση των συσκευών και η ένδειξη, με άλλες μορφές, της ενεργειακής κατανάλωσης, θα έχουν ως συνέπεια τη μεγαλύτερη ευαισθητοποίηση των καταναλωτών για το πρόβλημα της ενεργειακής απόδοσης των οικιακών ψυκτικών συσκευών 7 ότι το μέτρο αυτό θα ωθήσει, ως εκ τούτου, και τους διάφορους ανταγωνιστές να προτείνουν για τις συσκευές τους ενεργειακή απόδοση καλύτερη από τα πρότυπα που προβλέπονται από την παρούσα οδηγία 7 ότι η παροχή πληροφοριών στους καταναλωτές πρέπει πάντως να συνοδεύεται από την ένδειξη προτύπων, προκειμένου να αποφέρει όλα τα δυνατά οφέλη και να έχει ως αποτέλεσμα την πραγματική βελτίωση της μέσης συνολικής απόδοσης των πωλουμένων συσκευών 7(14) ότι η παρούσα οδηγία, που αποσκοπεί στην εξάλειψη των τεχνικών φραγμών όσον αφορά τη βελτίωση της ενεργειακής απόδοσης των οικιακών ψυκτικών συσκευών, πρέπει να ακολουθήσει τη «νέα προσέγγιση» που θεσπίστηκε με το ψήφισμα του Συμβουλίου, της 7ης Μαΐου 1985, για νέα προσέγγιση στο θέμα της τεχνικής εναρμόνισης και τυποποίησης (9), όπου ορίζεται ρητά ότι η νομοθετική εναρμόνιση περιορίζεται στη θέσπιση, μέσω οδηγιών, των βασικών απαιτήσεων προς τις οποίες πρέπει να συμμορφώνονται τα προϊόντα που διατίθενται στην αγορά 7(15) ότι επιβάλλεται να καθιερωθεί ένα αποτελεσματικό σύστημα εκτέλεσης για την εξασφάλιση της ορθής εφαρμογής της παρούσας οδηγίας, την εξασφάλιση ίσων όρων ανταγωνισμού στους παραγωγούς και την προστασία των δικαιωμάτων των καταναλωτών 7(16) ότι ενδείκνυται να ληφθεί υπόψη η απόφαση 93/465/ΕΟΚ του Συμβουλίου, της 22ας Ιουλίου 1993, για τις ενότητες που αφορούν τις διάφορες φάσεις των διαδικασιών αξιολόγησης της πιστότητας και τους κανόνες επίθεσης και χρήσης της σήμανσης πιστότητας «CE» που προορίζονται να χρησιμοποιηθούν στις οδηγίες τεχνικής εναρμόνισης (10) 7(17) ότι θα πρέπει, προς το συμφέρον των διεθνών συναλλαγών, να χρησιμοποιούνται, όπου απαιτείται, διεθνή πρότυπα 7 ότι η κατανάλωση ηλεκτρικής ενέργειας από τις ψυκτικές συσκευές ορίζεται στο πρότυπο ΕΝ 153 του Ιουλίου 1995 της Ευρωπαϊκής Επιτροπής Τυποποίησης, το οποίο βασίζεται σε διεθνές πρότυπο 7(18) ότι οι οικιακές ψυκτικές συσκευές που πληρούν τις απαιτήσεις ενεργειακής απόδοσης της παρούσας οδηγίας πρέπει να φέρουν τη σήμανση «CE» και να παρέχουν τις συναφείς πληροφορίες, προκειμένου να μπορούν να κυκλοφορούν ελεύθερα 7(19) ότι η παρούσα οδηγία αφορά μόνο τις οικιακές συσκευές ψύξης τροφίμων, που τροφοδοτούνται από το ηλεκτρικό δίκτυο, εξαιρουμένων των συσκευών που κατασκευάζονται με ειδικές προδιαγραφές 7 ότι οι εξοπλισμοί ψύξης επαγελματικής χρήσης παρουσιάζουν πολύ μεγαλύτερη ποικιλία και, ως εκ τούτου, δεν μπορούν να συμπεριληφθούν στην παρούσα οδηγία,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Η παρούσα οδηγία εφαρμόζεται στα τροφοδοτούμενα από το ηλεκτρικό δίκτυο νέα ψυγεία, θαλάμους διατήρησης κατεψυγμένων τροφίμων και καταψύκτες οικιακής χρήσης, καθώς και στους συνδυασμούς τους, όπως ορίζονται στο παράρτημα Ι, που αναφέρονται στη συνέχεια ως «ψυκτικές συσκευές». Εξαιρούνται οι συσκευές που μπορούν να τροφοδοτηθούν και από άλλες πηγές ενέργειας, ιδίως από συσσωρευτές, καθώς και οι οικιακές ψυκτικές συσκευές που χρησιμοποιούν την αρχή της απορρόφησης και οι συσκευές που κατασκευάζονται με ειδικές προδιαγραφές.Άρθρο 2 1. Τα κράτη μέλη λαμβάνουν όλα τα απαραίτητα μέτρα για να εξασφαλίσουν ότι οι ψυκτικές συσκευές που καλύπτονται από την παρούσα οδηγία μπορούν να διατίθενται στην κοινοτική αγορά μόνον εφόσον η κατανάλωση ηλεκτρικής ενέργειας της συσκευής για την οποία πρόκειται, είναι μικρότερη ή ίση προς τη μέγιστη, επιτρεπόμενη για την κατηγορία της, τιμή κατανάλωσης η οποία υπολογίζεται σύμφωνα με τις διαδικασίες που ορίζονται στο παράρτημα Ι.2. Ο κατασκευαστής ψυκτικών συσκευών που εμπίπτουν στην παρούσα οδηγία, ο εγκατεστημένος στην Κοινότητα εντολοδόχος του ή ο υπεύθυνος για τη διάθεση στην κοινοτική αγορά των εν λόγω συσκευών οφείλει να μεριμνά για τη συμμόρφωση προς την απαίτηση που αναφέρεται στην παράγραφο 1 κάθε συσκευής που διατίθεται στην αγορά.Άρθρο 3 1. Τα κράτη μέλη δεν μπορούν να απαγορεύσουν, να περιορίσουν ή να εμποδίσουν στην επικράτειά τους τη διάθεση στην αγορά ψυκτικών συσκευών οι οποίες φέρουν τη σήμανση «CE» που πιστοποιεί τη συμμόρφωσή τους προς όλες τις διατάξεις της παρούσας οδηγίας.2. Τεκμαίρεται από τα κράτη μέλη ότι οι ψυκτικές συσκευές που φέρουν τη σήμανση «CE», σύμφωνα με το άρθρο 5, πληρούν όλες τις διατάξεις της παρούσας οδηγίας, μέχρις αποδείξεως του αντιθέτου.3. α) Όταν οι ψυκτικές συσκευές αποτελούν το αντικείμενο άλλων οδηγιών οι οποίες αφορούν άλλα θέματα που προβλέπουν την επίθεση της σήμανσης «CE», η εν λόγω σήμανση υποδηλώνει κατά τεκμήριο την πιστότητα των συσκευών αυτών προς τις διατάξεις και των άλλων αυτών οδηγιών, μέχρις αποδείξεως του αντιθέτου.β) Εάν, ωστόσο, μία ή περισσότερες από τις οδηγίες αυτές επιτρέπουν στον κατασκευαστή να επιλέξει, στη διάρκεια μεταβατικής περιόδου, το καθεστώς που θα εφαρμόζει, η σήμανση «CE» υποδηλώνει την πιστότητα προς τις διατάξεις μόνον των οδηγιών που εφαρμόζει ο κατασκευαστής. Στην περίπτωση αυτή, οι αναφορές στις εφαρμοζόμενες οδηγίες, όπως έχουν δημοσιευθεί στην Επίσημη Εφημερίδα των Ευρωπαϊκών Κοινοτήτων, πρέπει να αναγράφονται στα έγγραφα, δελτία ή οδηγίες που συνοδεύουν τις ψυκτικές συσκευές.Άρθρο 4 Οι διαδικασίες αξιολόγησης της πιστότητας και οι υποχρεώσεις σχετικά με τη σήμανση «CE» στις ψυκτικές συσκευές, καθορίζονται στο παράρτημα ΙΙ.Άρθρο 5 1. Όταν διατίθενται στην αγορά, οι συσκευές πρέπει να φέρουν τη σήμανση «CE». Η σήμανση αυτή αποτελείται από τα αρχικά «CE». Το υπόδειγμα που πρέπει να χρησιμοποιείται περιέχεται στο παράρτημα ΙΙΙ. Η σήμανση «CE» τίθεται, επί της ψυκτικής συσκευής και, ενδεχομένως, επί της συσκευασίας, με τρόπο ώστε να είναι ευδιάκριτη, ευανάγνωστη και ανεξίτηλη.2. Απαγορεύεται η επίθεση επί των ψυκτικών συσκευών σημάνσεων που θα μπορούσαν να παραπλανήσουν τους τρίτους ως προς τη σημασία και τη γραφική απεικόνιση της σήμανσης «CE». Οποιαδήποτε άλλη σήμανση μπορεί να επιτίθεται στις συσκευές, στη συσκευασία τους, στις οδηγίες χρήσεως ή άλλα έγγραφα, υπό τον όρο ότι δεν καθιστά λιγότερο ευδιάκριτη και ευανάγνωστη τη σήμανση «CE».Άρθρο 6 1. Κάθε αντικανονική επίθεση της σήμανσης «CE», που διαπιστώνεται από κράτος μέλος, συνεπάγεται την υποχρέωση για τον κατασκευαστή ή τον εγκατεστημένο στην Κοινότητα εντολοδόχο του να μεριμνήσει για την πιστότητα του σχετικού προϊόντος και την παύση της παράβασης υπό τους όρους που επιβάλλει αυτό το κράτος μέλος. Όταν ούτε ο κατασκευαστής, ούτε ο εντολοδόχος του δεν είναι εγκατεστημένοι στην Κοινότητα, η υποχρέωση αυτή εμπίπτει στο πρόσωπο που φέρει την ευθύνη της διάθεσης της ψυκτικής συσκευής στην κοινοτική αγορά.2. Αν το προϊόν συνεχίζει να μην είναι σύμφωνο, το κράτος μέλος λαμβάνει, κατ' εφαρμογή του άρθρου 7, όλα τα ενδεδειγμένα μέτρα ώστε να περιοριστεί ή να απαγορευθεί η διάθεση στην αγορά του συγκεκριμένου προϊόντος ή να εξασφαλισθεί η απόσυρσή του από την αγορά.Άρθρο 7 1. Κάθε απόφαση που λαμβάνεται σύμφωνα με την παρούσα οδηγία και συνεπάγεται περιορισμό της διάθεσης ψυκτικών συσκευών στην αγορά πρέπει να αιτιολογείται επακριβώς. Η απόφαση αυτή κοινοποιείται αμέσως στον ενδιαφερόμενο, στον οποίο πρέπει ταυτοχρόνως να γνωστοποιούνται οι δυνατότητες και προθεσμίες ενδίκων μέτρων σύμφωνα με την ισχύουσα νομοθεσία του ενδιαφερομένου κράτους μέλους.2. Το κράτος μέλος ενημερώνει αμελλητί την Επιτροπή σχετικά με το μέτρο αυτό και αιτιολογεί την απόφασή του. Η Επιτροπή γνωστοποιεί τις πληροφορίες αυτές στα άλλα κράτη μέλη.Άρθρο 8 Πριν από τη λήξη τετραετούς περιόδου από την έκδοση της παρούσας οδηγίας, η Επιτροπή αξιολογεί τα αποτελέσματα που προέκυψαν εν σχέσει με τα αναμενόμενα. Με την προοπτική της μετάβασης σε μια δεύτερη φάση βελτίωσης της ενεργειακής απόδοσης, η Επιτροπή εκτιμά εν συνεχεία, μετά από διαβούλευση με τα ενδιαφερόμενα μέρη, κατά πόσον είναι αναγκαία η θέσπιση δεύτερης σειράς κατάλληλων μέτρων για τη σημαντική βελτίωση της ενεργειακής απόδοσης των οικιακών ψυκτικών συσκευών. Στην περίπτωση αυτή, όλα τα μέτρα ενεργειακής απόδοσης και η ημερομηνία έναρξης ισχύος τους θα βασίζονται σε επίπεδα ενεργειακής απόδοσης τα οποία δικαιολογούνται από οικονομική και τεχνική άποψη με βάση τις συνθήκες που επικρατούν εκείνη τη χρονική στιγμή. Θα λαμβάνεται επίσης υπόψη και κάθε άλλο μέτρο που κρίνεται κατάλληλο για τη βελτίωση της αποτελεσματικότητας των οικιακών ψυκτικών συσκευών.Άρθρο 9 1. Εντός προθεσμίας ενός έτους από την έκδοση της παρούσας οδηγίας, τα κράτη μέλη θεσπίζουν και δημοσιεύουν τις νομοθετικές, κανονιστικές και διοικητικές διατάξεις που είναι αναγκαίες για τη συμμόρφωση προς αυτή. Ενημερώνουν αμέσως την Επιτροπή σχετικά.Τα κράτη μέλη εφαρμόζουν τις διατάξεις αυτές από τη λήξη τριετούς προθεσμίας από την ημερομηνία έκδοσης της παρούσας οδηγίας.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των μέτρων που θεσπίζουν στον τομέα που διέπεται από την παρούσα οδηγία.3. Εντός της περιόδου των τριών ετών από την έκδοση της παρούσας οδηγίας, τα κράτη μέλη επιτρέπουν τη διάθεση στην αγορά των ψυκτικών συσκευών που πληρούν τους ίδιους όρους με εκείνους που ίσχυαν στην επικράτειά τους κατά την ημερομηνία έκδοσης της παρούσας οδηγίας.Άρθρο 10 Η παρούσα οδηγία να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 11 Η παρούσα οδηγία απευθύνεται στα κράτη μέλη.Βρυξέλλες, 3 Σεπτεμβρίου 1996.Για το Ευρωπαϊκό ΚοινοβούλιοΟ ΠρόεδροςK. HΔNSCHΓια το ΣυμβούλιοΟ ΠρόεδροςI. YATES(1) ΕΕ αριθ. C 390 της 31. 12. 1994, σ. 30, και ΕΕ αριθ. C 49 της 20. 2. 1996, σ. 10.(2) ΕΕ αριθ. C 155 της 21. 6. 1995, σ. 18.(3) Γνώμη του Ευρωπαϊκού Κοινοβουλίου της 26ης Οκτωβρίου 1995 (ΕΕ αριθ. C 308 της 20. 11. 1995, σ. 134), κοινή θέση του Συμβουλίου της 11ης Μαρτίου 1996 (ΕΕ αριθ. C 120 της 29. 4. 1996, σ. 10) και απόφαση του Ευρωπαϊκού Κοινοβουλίου της 18ης Ιουνίου 1996 (ΕΕ αριθ. C 198 της 8. 7. 1996).(4) ΕΕ αριθ. C 20 της 22. 1. 1985, σ. 1.(5) ΕΕ αριθ. L 157 της 9. 6. 1989, σ. 32.(6) ΕΕ αριθ. L 307 της 8. 11. 1991, σ. 34.(7) ΕΕ αριθ. L 297 της 13. 10. 1992, σ. 16.(8) ΕΕ αριθ. L 45 της 17. 2. 1994, σ. 1.(9) ΕΕ αριθ. C 136 της 4. 6. 1985, σ. 1.(10) ΕΕ αριθ. L 220 της 30. 8. 1993, σ. 23.ΠΑΡΑΡΤΗΜΑ Ι ΜΕΘΟΔΟΣ ΥΠΟΛΟΓΙΣΜΟΥ ΤΗΣ ΜΕΓΙΣΤΗΣ ΕΠΙΤΡΕΠΟΜΕΝΗΣ ΚΑΤΑΝΑΛΩΣΗΣ ΗΛΕΚΤΡΙΚΗΣ ΕΝΕΡΓΕΙΑΣ ΜΙΑΣ ΨΥΚΤΙΚΗΣ ΣΥΣΚΕΥΗΣ ΚΑΙ ΔΙΑΔΙΚΑΣΙΑ ΓΙΑ ΤΗΝ ΕΞΑΚΡΙΒΩΣΗ ΤΗΣ ΠΙΣΤΟΤΗΤΑΣ Η ηλεκτρική κατανάλωση ψυκτικής συσκευής (που μπορεί να εκφραστεί σε kWh ανά 24 ώρες) εξαρτάται από την κατηγορία στην οποία υπάγεται η συσκευή (π.χ. ψυγείο ενός αστέρα, καταψύκτης οριζοντίου τύπου κ.λπ.), τον όγκο και την ενεργειακή απόδοση της συσκευής (π.χ. πάχος μόνωσης, απόδοση του συμπιεστή κ.λπ.) και της διαφοράς μεταξύ της θερμοκρασίας γύρω από τη συσκευή και μέσα σ' αυτήν. Συνεπώς, κατά τον καθορισμό των προτύπων για την ενεργειακή απόδοση πρέπει να προβλεφθούν ανοχές για τους κύριους ενδογενείς παράγοντες που επηρεάζουν την κατανάλωση ηλεκτρικής ενέργειας (δηλαδή την κατηγορία της συσκευής και τον όγκο της). Για το λόγο αυτό, η μέγιστη επιτρεπόμενη κατανάλωση ηλεκτρικής ενέργειας για μια ψυκτική συσκευή ορίζεται με γραμμική εξίσωση που είναι συνάρτηση του όγκου της συσκευής, και για κάθε κατηγορία συσκευών ορίζεται διαφορετική εξίσωση.Για τον υπολογισμό της μέγιστης επιτρεπόμενης κατανάλωσης ηλεκτρικής ενέργειας μιας δεδομένης συσκευής, πρέπει καταρχήν η συσκευή να υπαχθεί σε μία από τις κατηγορίες του ακόλουθου καταλόγου:>ΘΕΣΗ ΠΗΝΑΚΑ>Επειδή οι ψυκτικές συσκευές περιέχουν διαφορετικούς θαλάμους με διαφορετικές θερμοκρασίες (που σαφώς επηρεάζουν την κατανάλωση ηλεκτρικής ενέργειας), η μέγιστη επιτρεπόμενη κατανάλωση ηλεκτρικής ενέργειας καθορίζεται στην πραγματικότητα ως συνάρτηση του προσαρμοσμένου όγκου, που είναι το σταθμισμένο άρθροισμα των όγκων των διαφορετικών θαλάμων.Έτσι, για τους σκοπούς της παρούσας οδηγίας, ο προσαρμοσμένος όγκος (Vadj) της συσκευής υπολογίζεται με τον ακόλουθο τύπο:Vadj = Σ Vc Χ Wc Χ Fc Χ CcWc = >NUM>(25 - Tc) / >DEN>20όπου Tc είναι η ονομαστική θερμοκρασία κάθε θαλάμου (σε °C)και όπου Vc είναι ο καθαρός όγκος δεδομένου τύπου θαλάμου της συσκευής και Fc είναι ένας συντελεστής ίσος με 1,2 για θαλάμους με αυτόματη απόψυξη και ίσος με 1 για τους άλλους θαλάμους.Cc = 1 για τις ψυκτικές συσκευές συνήθους (N) και ελαφρότερης (SN) κλιματικής κλάσηςCc = Xc για τις ψυκτικές συσκευές της υποτροπικής (ST) κλιματικής κλάσηςCc = Yc για τις ψυκτικές συσκευές της τροπικής (T) κλιματικής κλάσηςΟι συντελεστές στάθμισης Xc και Yc για τους διάφορους τύπους θαλάμων είναι οι ακόλουθοι:>ΘΕΣΗ ΠΗΝΑΚΑ>Τόσο ο προσαρμοσμένος όγκος όσο και οι καθαροί όγκοι εκφράζονται σε λίτρα.Η μέγιστη επιτρεπόμενη κατανάλωση ενέργειας (Emax, σε kWh ανά 24 ώρες με ακρίβεια δευτέρου δεκαδικού ψηφίου) για κάθε συσκευή ως συνάρτηση του προσαρμοσμένου όγκου Vadj, υπολογίζεται για κάθε κατηγορία συσκευών με τις ακόλουθες εξισώσεις:>ΘΕΣΗ ΠΗΝΑΚΑ>Για τους ψυγειοκαταψύκτες με περισσότερες από δύο πόρτες ή τις άλλες συσκευές που δεν περιγράφονται ανωτέρω η μέγιστη επιτρεπόμενη κατανάλωση ηλεκτρικής ενέργειας (Emax) προσδιορίζεται από τη θερμοκρασία και τον αριθμό των αστέρων του ψυχρότερου θαλάμου ως εξής:>ΘΕΣΗ ΠΗΝΑΚΑ>Μέθοδοι δοκιμών για να επαληθευθεί κατά πόσον συγκεκριμένη συσκευή πληροί τις απαιτήσεις για την ενεργειακή κατανάλωση της παρούσας οδηγίας Εάν η κατανάλωση ηλεκτρισμού ψυκτικής συσκευής που υποβάλλεται σε εξακρίβωση είναι χαμηλότερη ή ίση προς την τιμή Emax (μέγιστη επιτρεπόμενη κατανάλωση ηλεκτρικής ενέργειας που επιτρέπεται για την ανωτέρω οριζόμενη κατηγορία της) επαυξημένη κατά 15 %, θεωρείται ότι η συσκευή αυτή είναι σύμφωνη προς τις απαιτήσεις για την κατανάλωση ηλεκτρικής ενέργειας της παρούσας οδηγίας. Εάν η κατανάλωση είναι υψηλότερη από την τιμή Emax επαυξημένη κατά 15 %, πρέπει να μετρηθεί η κατανάλωση τριών επιπλέον συσκευών. Εάν ο αριθμητικός μέσος της κατανάλωσης ηλεκτρισμού των τριών αυτών συσκευών είναι χαμηλότερος ή ίσος προς την τιμή Emax επαυξημένη κατά 10 %, θεωρείται ότι διαπιστώθηκε ότι η συσκευή πληροί τις εν λόγω απαιτήσεις. Εάν ο αριθμητικός μέσος υπερβαίνει την τιμή Emax επαυξημένη κατά 10 %, η συσκευή θεωρείται ότι δεν πληροί τις απαιτήσεις αυτές.Ορισμός Οι όροι που χρησιμοποιούνται στο παρόν παράρτημα αντιστοιχούν στους ορισμούς του Ευρωπαϊκού προτύπου EN 153 του Ιουλίου 1995 της Ευρωπαϊκής Επιτροπής Τυποποίησης.ΠΑΡΑΡΤΗΜΑ ΙΙ ΔΙΑΔΙΚΑΣΙΕΣ ΑΞΙΟΛΟΓΗΣΗΣ ΤΗΣ ΠΙΣΤΟΤΗΤΑΣ (ΕΝΟΤΗΤΑ Α) 1. Η ενότητα αυτή περιγράφει τη διαδικασία με την οποία ο κατασκευαστής ή ο εγκατεστημένος στην Κοινότητα εντολοδόχος του, ο οποίος εκπληροί τις υποχρεώσεις του σημείου 2, βεβαιώνει και δηλώνει ότι η ψυκτική συσκευή πληροί τις απαιτήσεις της παρούσας οδηγίας. Ο κατασκευαστής επιθέτει τη σήμανση «CE» σε όλες τις ψυκτικές συσκευές που κατασκευάζει και συντάσσει γραπτή δήλωση πιστότητας.2. Ο κατασκευαστής συντάσσει τον τεχνικό φάκελο ο οποίος περιγράφεται στο σημείο 3. Ο κατασκευαστής ή ο εγκατεστημένος στην Κοινότητα εντολοδόχος του διατηρεί το φάκελο αυτό στη διάθεση των αρμόδιων εθνικών αρχών για λόγους επιθεώρησης επί χρονικό διάστημα τουλάχιστον τριών ετών από την τελευταία ημερομηνία κατασκευής της συσκευής.Όταν ούτε ο κατασκευαστής ούτε ο εντολοδόχος του δεν είναι εγκαστεστημένοι στην Κοινότητα, η υποχρέωση για τη διατήρηση του τεχνικού φακέλου στη διάθεση των αρμοδίων αρχών εμπίπτει στο πρόσωπο που είναι υπεύθυνο για τη διάθεση της ψυκτικής συσκευής στην κοινοτική αγορά.3. Ο τεχνικός φάκελος πρέπει να επιτρέπει να αξιολογείται η πιστότητα της ψυκτικής συσκευής προς τις απαιτήσεις της παρούσας οδηγίας. Πρέπει να καλύπτει, στο βαθμό που απαιτείται για την αξιολόγηση αυτή, το σχεδιασμό, την κατασκευή και τη λειτουργία της ψυκτικής συσκευής και να περιέχει, τα ακόλουθα στοιχεία:i) ονοματεπώνυμο και διεύθυνση του κατασκευαστή,ii) γενική περιγραφή του μοντέλου η οποία πρέπει να επαρκεί για την αδιαμφισβήτητη αναγνώρισή του,iii) πληροφορίες, περιλαμβανομένων, κατά περίπτωση, σχεδίων, σχετικά με τα κύρια κατασκευαστικά χαρακτηριστικά του μοντέλου, και ιδίως σχετικά με τα χαρακτηριστικά που επηρεάζουν σημαντικά την κατανάλωση ενέργειας, όπως διαστάσεις, όγκος(-οι), χαρακτηριστικά συμπιεστή, ειδικά χαρακτηριστικά κ.λπ.,iv) ενδεχομένως, τις οδηγίες χρήσης,v) τα αποτελέσματα των μετρήσεων της κατανάλωσης ηλεκτρισμού που έχουν διενεργηθεί σύμφωνα με το σημείο 5,vi) λεπτομέρειες σχετικά με την πιστότητα, κατόπιν αυτών των μετρήσεων, προς τις απαιτήσεις κατανάλωσης ενέργειας που καθορίζονται στο παράρτημα Ι.4. Ο τεχνικός φάκελος που έχει συνταχθεί κατ' εφαρμογήν άλλης κοινοτικής ρύθμισης, επιτρέπεται να χρησιμοποιείται στο βαθμό που πληρούνται οι απαιτήσεις του παρόντος παραρτήματος.5. Οι κατασκευαστές ψυκτικών συσκευών είναι αρμόδιοι για τη διαπίστωση της κατανάλωσης ηλεκτρισμού κάθε ψυκτικής συσκευής που καλύπτεται από την παρούσα οδηγία, σύμφωνα με τις διαδικασίες που καθορίζονται στο ευρωπαϊκό πρότυπο ΕΝ 153, καθώς και για την εξακρίβωση της πιστότητας της συσκευής προς τις απαιτήσεις του άρθρου 2.6. Μαζί με τον τεχνικό φάκελο, ο κατασκευαστής ή ο εντολοδόχος του φυλάσσει αντίγραφο της δήλωσης πιστότητας.7. Ο κατασκευαστής λαμβάνει όλα τα απαραίτητα μέτρα προκειμένου, με τη διαδικασία παραγωγής, να διασφαλίζει την πιστότητα των κατασκευαζομένων ψυκτικών συσκευών προς τον τεχνικό φάκελο ο οποίος αναφέρεται στην παράγραφο 2 και τις απαιτήσεις της οδηγίας που εφαρμόζονται σ' αυτές.ΠΑΡΑΡΤΗΜΑ ΙΙΙ ΣΗΜΑΝΣΗ ΠΙΣΤΟΤΗΤΑΣ «CE» Η σήμανση πιστότητας «CE» αποτελείται από το ακρωνύμιο «CE» σύμφωνα με την ακόλουθη τυπογραφική παρουσίαση:>ΑΝΑΦΟΡΑ ΣΕ ΦΗΛΜ>Σε περίπτωση σμίκρυνσης ή μεγέθυνσης της σήμανσης «CE», πρέπει να διατηρούνται οι αναλογίες που προκύπτουν από την ανωτέρω βαθμολογημένη γραφική απεικόνιση.Τα διάφορα στοιχεία της σήμανσης «CE» πρέπει να έχουν την ίδια ή σχεδόν την ίδια κατακόρυφη διάσταση, η οποία δεν πρέπει να είναι μικρότερη από 5 mm.


Avis juridique important

|

31970L0457

Οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών

Επίσημη Εφημερίδα αριθ. L 225 της 12/10/1970 σ. 0001 - 0006 Δανική ειδική έκδοση: Σειρά III Κεφάλαιο 1966-1972 σ. 0031  Αγγλική ειδική έκδοση: Σειρά III Κεφάλαιο 1966-1972 σ. 0036  Ελληνική ειδική έκδοση: Κεφάλαιο 03 τόμος 6 σ. 0003  Ισπανική ειδική έκδοση: Κεφάλαιο 03 τόμος 4 σ. 0048  Πορτογαλική ειδική έκδοση : Κεφάλαιο 03 τόμος 4 σ. 0048  Φινλανδική ειδική έκδοση: Κεφάλαιο 3 τόμος 3 σ. 0089  Σουηδική ειδική έκδοση: Κεφάλαιο 3 τόμος 3 σ. 0089

ΟΔΗΓΙΑ ΤΟΥ ΣΥΜΒΟΥΛΙΟΥ της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδώνΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως τα άρθρα 43 και 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής,  Εκτιμώντας:  ότι η παραγωγή σπόρων προς σπορά και γεωργικών φυτών προς φύτευση κατέχει σημαντική θέση στη γεωργία της Ευρωπαϊκής Οικονομικής Κοινότητος- ότι, για το λόγο αυτόν, το Συμβούλιο θέσπισε ήδη οδηγίες που αφαιρούν αντίστοιχα την εμπορία σπόρων τεύτλων προς σπορά(2), σπόρων κτηνοτροφικών φυτών προς σπορά(3), σπόρων σιτηρών προς σπορά(4), σπόρων γεωμήλων προς φύτευση(5) και σπόρων ελαιούχων και  κλωστικών φυτών προς σπορά(6)- ότι οι οδηγίες αυτές επιτρέπουν στα Κράτη μέλη να περιορίζουν προσωρινά την εμπορία των σπόρων προς σπορά και των φυτών προς φύτευση- των ποικιλιών των εν λόγω φυτών στους σπόρους προς σπορά και φυτά προς φύτευση των ποικιλιών οι οποίες είναι γραμμένες  σε εθνικό κατάλογο και έχουν καλλιεργητική αξία και χρησιμότητα για το έδαφός τους- ότι, εν τούτοις, οι οδηγίες αυτές προβλέπουν επίσης ότι ο περιορισμός αυτός είναι αποδεκτός μόνο μέχρι της καταρτίσεως κοινού καταλόγου ποικιλιών καλλιεργουμένων φυτικών  ειδών- ότι κοινός κατάλογος ποικιλιών δύναται να καταρτισθεί στο άμεσο μέλλον, μόνο βάσει των εθνικών καταλόγων- ότι αρμόζει, ως εκ τούτου, όλα τα Κράτη μέλη να καταρτίσουν έναν ή περισσότερους εθνικούς καταλόγους των αποδεκτών ποικιλιών στο έδαφός τους για την πιστοποίηση και την εμπορία- ότι η κατάρτιση των καταλόγων αυτών πρέπει να πραγματοποιηθεί σύμφωνα με ομοιόμορφους κανόνες για να είναι οι αποδεκτές ποικιλίες σαφώς διακρινόμενες, σταθερές και επαρκώς ομοιόμορφες και να έχουν ικανοποιητική αξία από απόψεως καλλιεργείας και  χρησιμότητας- ότι οι έλεγχοι για την αποδοχή ποικιλίας απαιτούν να καθορισθεί σημαντικός αριθμός ενιαίων ελαχίστων κριτηρίων και όρων εκτελέσεως- ότι, αφ' ετέρου, οι προδιαγραφές σχετικώς με τη διάρκεια μιας αποδοχής, τις αιτίες ανακλήσεώς της και την εκτέλεση μιας επιλογής διατηρητέων ποικιλιών πρέπει να είναι ενιαίες και ότι ενδείκνυται να προβλεφθεί αμοιβαία ενημέρωση των Κρατών μελών ως προς  την αποδοχή και την ανάκληση ποικιλιών- ότι όλοι οι σπόροι προς σπορά και όλα τα φυτά προς φύτευση αποδεκτών ποικιλιών από 1ης Ιουλίου 1967 σε ένα τουλάχιστον Κράτος μέλος, σύμφωνα με τις βασικές αρχές της παρούσας οδηγίας, δεν πρέπει να υποβάλλονται στην Κοινότητα, μετά από ορισμένη  προθεσμία, σε κανέναν περιορισμό ως προς την ποικιλία- ότι οι ποικιλίες αυτές πρέπει να περιλαμβάνονται στον κοινό κατάλογο των ποικιλιών- ότι πρέπει πάντως να παρασχεθεί στα Κράτη μέλη το δικαίωμα να προβάλλουν, δι' ειδικής διαδικασίας, τις ενδεχόμενες αντιρρήσεις τους για μια ποικιλία και για την εγγραφή της στον κοινό κατάλογο ποικιλιών, καθώς και να διατυπώνουν αντιρρήσεις  φυτοϋγειονομικού περιεχομένου έναντι μιας ποικιλίας εγγεγραμμένης στον προαναφερθέντα κατάλογο- ότι πρέπει να θεσπισθεί ειδική ρύθμιση για τις ποικιλίες που έγιναν αποδεκτές, σύμφωνα με τις βασικές αρχές της παρούσας οδηγίας σε Κράτος μέλος προ της 1ης Ιουλίου 1967- ότι φαίνεται δικαιολογημένο να εξαρτάται η εισαγωγή τους στον κατάλογο από τη  σπουδαιότητα την οποία παρουσιάζουν για την παραγωγή σπόρων- ότι πρέπει η Επιτροπή να εξασφαλίζει τη δημοσίευση των ποικιλιών οι οποίες περιλαμβάνονται στον κοινό κατάλογο ποικιλιών καλλιεργουμένων φυτικών ειδών στην Επίσημη Εφημερίδα των Ευρωπαϊκών Κοινοτήτων- ότι πρέπει να προβλεφθούν προδιαγραφές που αναγνωρίζουν την ισοδυναμία των διενεργουμένων σε τρίτες χώρες εξετάσεων και ελέγχων ποικιλιών- ότι, αφ' ετέρου, πρέπει να μην εφαρμόζονται οι κοινοτικοί κανόνες στις ποικιλίες για τις οποίες αποδεικνύεται ότι οι σπόροι προς σπορά ή τα φυτά προς φύτευση προορίζονται για εξαγωγή σε τρίτες χώρες- ότι πρέπει να ανατεθεί στην Επιτροπή η μέριμνα λήψεως ορισμένων μέτρων εφαρμογής- ότι για τη διευκόλυνση της εφαρμογής των σχεδιαζομένων μέτρων, αρμόζει να προβλεφθεί διαδικασία που καθιερώνει στενή συνεργασία μεταξύ των Κρατών μελών και της Επιτροπής,  στη Μόνιμη Επιτροπή των Σπόρων προς Σπορά και των Γεωργικών, Δενδροκηπευτικών και Δασικών Φυτών προς Φύτευση, η οποία έχει συσταθεί με την απόφαση του Συμβουλίου της 14ης Ιουνίου 1966(7),  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Η παρούσα οδηγία αφορά την αποδοχή των ποικιλιών τεύτλων, κτηνοτροφικών φυτών, σιτηρών, γεωμήλων καθώς και ελαιούχων και κλωστικών φυτών σε κοινό κατάλογο ποικιλιών καλλιεργουμένων φυτικών ειδών, των οποίων οι σπόροι προς σπορά ή τα φυτά  προς φύτευση μπορούν να τεθούν σε εμπορία σύμφωνα με τις διατάξεις των οδηγιών του Συμβουλίου της 14ης Ιουνίου 1966 περί εμπορίας σπόρων προς σπορά τεύτλων, κτηνοτροφικών φυτών, σιτηρών και σπόρων γεωμήλων, καθώς και της οδηγίας του Συμβουλίου της 30ής  Ιουνίου 1969 περί εμπορίας σπόρων προς σπορά ελαιούχων και κλωστικών φυτών.  2. Ο κοινός κατάλογος των ποικιλιών καταρτίζεται βάσει των εθνικών καταλόγων των Κρατών μελών.   Άρθρο 2  Κατά την έννοια της παρούσας οδηγίας ως "επίσημες διατάξεις" νοούνται οι διατάξεις οι οποίες θεσπίζονται:  α) από τις αρχές ενός κράτους, ή β) υπό την ευθύνη ενός κράτους, από νομικα πρόσωπα δημοσιου ή ιδιωτικού δικαίου, ή γ) για βοηθητικές δραστηριότητες, επίσης υπό τον έλεγχο ενός κράτους, από φυσικά ορκωτά πρόσωπα,  υπό τον όρο ότι τα αναφερθέντα πρόσωπα στις περιπτώσεις β) και γ) δεν αποκομίζουν ιδιαίτερο όφελος από το αποτέλεσμα των διατάξεων αυτών.   Άρθρο 3  1. Κάθε Κράτος μέλος καταρτίζει έναν ή περισσότερους καταλόγους των επίσημα αποδεκτών ποικιλιών για την πιστοποίηση και την εμπορία στο έδαφός του. Τους καταλόγους δύναται να συμβουλεύεται κάθε ενδιαφερόμενος.  2. Τα Κράτη μέλη δύνανται να προβλέπουν ότι η αποδοχή μιας ποικιλίας στον κοινό κατάλογο ή στον κατάλογο άλλου Κράτους μέλους είναι ισοδύναμη με την αποδοχή στο δικό τους κατάλογο. Στην περίπτωση αυτή το Κράτος μέλος απαλλάσσεται των υποχρεώσεων που  προβλέπονται στα άρθρα 7, 9 παράγραφος 3 και 10 παράγραφοι 2 έως 5.  3. Τα Κράτη μέλη λαμβάνουν όλα τα αναγκαία μέτρα ώστε οι επίσημες αποδοχές τριών ποικιλιών, οι οποίες έγιναν προ της 1ης Ιουλίου 1970, σύμφωνα με αρχές άλλες από εκείνες της παρούσας οδηγίας, να λήγουν το αργότερο στις 30 Ιουνίου 1980, εφ' όσον οι εν  λόγω ποικιλίες δεν έγιναν αποδεκτές μέχρι την ημερομηνία αυτή σύμφωνα με τις βασικές αρχές της παρούσας οδηγίας.   Άρθρο 4  1. Τα Κράτη μέλη μεριμνούν ώστε μια ποικιλία να είναι αποδεκτή μόνο αν είναι σαφώς διακρινόμενη, σταθερή και επαρκώς ομοιόμορφη. Η ποικιλία πρέπει να έχει καλλιεργητική αξία και ικανοποιητική χρησιμότητα.  2. Εξέταση της καλλιεργητικής αξίας και της χρησιμότητας δεν είναι αναγκαία:  α) για την αποδοχή ποικιλιών αγρωστωδών, εάν ο δημιουργός δηλώσει ότι οι σπόροι της ποικιλίας τοι δεν προορίζονται να χρησιμοποιηθούν ως κτηνοτροφικά φυτά,  β) για την αποδοχή ποικιλιών, των οποίων οι σπόροι προορίζονται προς εμπορία σε άλλο Κράτος μέλος, το οποίο τις αποδέχεται λαμβανομένης υπόψη της καλλιεργητικής του αξίας και της χρησιμότητας.   Άρθρο 5  1. Ποικιλία θεωρείται σαφώς διακρινόμενη, αν, κατά τον χρόνο που ζητείται η αποδοχή της, διακρίνεται σαφώς από έναν ή περισσότερους σημαντικούς μορφολογικούς ή φυσιολογικούς χαρακτήρες, από κάθε άλλη ποικιλία αποδεκτή ή παρουσιαζόμενη προς  αποδοχή στο εν λόγω Κράτος μέλος, ή αναφερόμενη στον κοινό κατάλογο των ποικιλιών.  2. Ποικιλία θεωρείται σταθερή. αν μετά τις διαδοχικές αναπαραγωγές ή πολλαπλασιασμούς της, ή στο τέλος κάθε κύκλου, όταν ο δημιουργός έχει προσδιορίσει έναν ιδιαίτερο κύκλο αναπαραγωγών ή πολλαπλασιασμών. διατηρεί τα αρχικά βασικά χαρακτηριστικά της.  3. Ποικιλία θεωρείται επαρκώς ομοιόμορφη, αν τα φυτά που την αποτελούν, εκτός σπανίων ανωμαλιών, είναι όμοια, λαμβανομένων υπόψη των ιδιομορφιών του συστήματος αναπαραγωγής των φυτών ή γενετικώς όμοια για το σύνολο των χαρακτήρων οι οποίοι λαμβάνονται  υπόψη για το σκοπό αυτόν.  4. Ποικιλία έχει ικανοποιητική αξία από απόψεως καλλιεργείας ή χρησιμοποιήσεως αν, σε σχέση με άλλες αποδεκτές ποικιλίες στον κατάλογο του εν λόγω Κράτους μέλους, παρουσιάζει με το σύνολο των χαρακτηριστικών της, τουλάχιστον για την παραγωγή σε μια  καθορισμένη περιοχή, μια σαφή βελτίωση είτε για την καλλιέργεια, είτε για την εκμετάλλευση της συγκομιδής ή τη χρησιμοποίηση των προϊόντων που προέρχονται από αυτή. Μία κατωτερότητα ορισμένων χαρακτηριστικών μπορεί να αντισταθμισθεί με άλλα ευνοϊκά  χαρακτηριστικά.   Άρθρο 6  Τα Κράτη μέλη μεριμνούν ώστε οι ποικιλίες οι οποίες προέρχονται από άλλα Κράτη μέλη να υπόκεινται, ιδίως ως προς τη διαδικασία αποδοχής, στους αυτούς όρους με εκείνους οι οποίοι εφαρμόζονται στις εθνικές ποικιλίες.   Άρθρο 7  1. Τα Κράτη μέλη ορίζουν ότι η αποδοχή ποικιλιών είναι το αποτέλεσμα επισήμων εξετάσεων που πραγματοποιούνται ιδίως κατά την καλλιέργεια και αναφέρονται σε έναν επαρκή αριθμό χαρακτήρων ώστε να καταστεί δυνατή η περιγραφή της ποικιλίας. Οι  μέθοδοι που χρησιμοποιούνται για τη διαπίστωση των χαρακτήρων πρέπει να είναι ακριβείς και αξιόπιστες.  2. Σύμφωνα με την αναφερομένη στο άρθρο 23 διαδικασία, καθορίζονται, λαμβανομένης υπόψη της καταστάσεως των επιστημονικών και τεχνικών γνώσεων:  α) οι χαρακτήρες στους οποίους πρέπει τουλάχιστον να αναφέρονται οι εξετάσεις για τα διάφορα είδη- β) οι ελάχιστες προϋποθέσεις οι οποίες αφορούν την εκτέλεση των εξετάσεων.  3. Όταν η εξέταση των γενεαλογικών συνθετικών είναι αναγκαία στη μελέτη των υβριδίων και των συνθετικών ποικιλιών, τα Κράτη μέλη μεριμνούν ώστε τα αποτελέσματα της εξετάσεως αυτής και η περιγραφή των γενεαλογικών συνθετικών να τηρούνται εμπιστευτικά αν  το ζητήσει ο δημιουργός.   Άρθρο 8  Τα Κράτη μέλη ορίζουν ότι ο αιτών, κατά την κατάθεση της αιτήσεως αποδοχής ποικιλίας, πρέπει να αναφέρει, αν η ποικιλία αυτή αποτέλεσε ήδη αντικείμενο αιτήσεως σε άλλο Κράτος μέλος, για ποιο Κράτος μέλος πρόκειται και το αποτέλεσμα της αιτήσεως  αυτής.   Άρθρο 9  1. Τα Κράτη μέλη μεριμνούν για την επίσημη δημοσίευση του καταλόγου των αποδεκτών ποικιλιών στο έδαφός τους και όταν απαιτείται επιλογή διατηρητέων ποικιλιών το όνομα του ή των υπευθύνων της επιλογής στη χώρα τους. Όταν πολλά πρόσωπα είναι  υπεύθυνα για την επιλογή διατηρητέας ποικιλίας, η δημοσίευση του ονόματος αυτών δεν είναι απαραίτητη. Στην περίπτωση κατά την οποία δεν δημοσιεύεται το όνομα, ο κατάλογος αναφέρει την υπηρεσία η οποία διαθέτει τον κατάλογο των ονομάτων των υπευθύνων της  επιλογής.  2. Κατά την αποδοχή ποικιλίας, τα Κράτη μέλη μεριμνούν ώστε η ποικιλία αυτή να φέρει, κατά το μέτρο του δυνατού, την αυτή ονομασία στα άλλα Κράτη μέλη.  Αν είναι γνωστό ότι οι σπόροι προς σπορά ή τα φυτά προς φύτευση μιας ποικιλίας τίθενται σε εμπορία σε άλλη χώρα με διαφορετική ονομασία, η ονομασία αυτή αναγράφεται επίσης στον κατάλογο.  3. Τα Κράτη μέλη καταρτίζουν για κάθε αποδεκτή ποικιλία φάκελο, ο οποίος περιλαμβάνει περιγραφή της ποικιλίας και σαφή περίληψη όλων των στοιχείων στις οποίες βασίζεται η αποδοχή. Η περιγραφή των ποικιλιών αναφέρεται στα φυτά που προέρχονται άμεσα από  σπόρους προς σπορά και φυτά προς φύτευση της κατηγορίας "πιστοποιημένοι σπόροι και φυτά".   Άρθρο 10  1. Ο κατάλογος των ποικιλιών καθώς και οι διάφορες τροποποιήσεις αυτού κοινοποιούνται αμέσως στα άλλα Κράτη μέλη και στην Επιτροπή.  2. Τα Κράτη μέλη ανακοινώνουν στα άλλα Κράτη μέλη και στην Επιτροπή, για κάθε νέα αποδεκτή ποικιλία, σύντομη περιγραφή των πιο σημαντικών χαρακτηριστικών ως προς τη χρησιμοποίησή της.  3. Κάθε Κράτος μέλος θέτει στη διάθεση των άλλων Κρατών μελών και της Επιτροπής τους φακέλους, οι οποίοι αναφέρονται στο άρθρο 9 παράγραφος 3, σχετικά με τις αποδεκτές ποικιλίες ή με εκείνες οι οποίες έπαυσαν να είναι αποδεκτές. Οι αμοιβαίες πληροφορίες  που αφορούν τους φακέλους αυτούς τηρούνται εμπιστευτικά.  4. Τα Κράτη μέλη μεριμνούν ώστε οι φάκελοι αποδοχής να τίθενται στη διάθεση, προσωπικώς και αποκλειστικώς, κάθε προσώπου το οποίο παρουσιάζει δικαιολογημένο ενδιαφέρον για το θέμα αυτό. Οι διατάξεις αυτές δεν τίθενται σε εφαρμογή όταν, δυνάμει του  άρθρου 7 παράγραφος 3, τα στοιχεία πρέπει να τηρούνται εμπιστευτικά.  5. Όταν η αποδοχή ποικιλίας απορριφθεί ή ακυρωθεί, τα αποτελέσματα των εξετάσεων τίθενται στη διάθεση των προσώπων τα οποία αφορά η ληφθείσα απόφαση.   Άρθρο 11  1. Τα Κράτη μέλη ορίζουν ότι οι αποδεκτές ποικιλίες πρέπει να διατηρούνται με συντηρητική επιλογή.  2. Η επιλογή διατηρητέων ποικιλιών πρέπει να υπόκειται πάντοτε σε έλεγχο, βάσει των καταχωρήσεων που πραγματοποιούνται από τον ή τους υπευθύνους για τη διατήρηση της ποικιλίας. Οι εγγραφές αυτές πρέπει επίσης να επεκτείνονται στην παραγωγή όλων των  γενεών οι οποίες προηγούνται των βασικών σπόρων προς σπορά ή των βασικών φυτών.  3. Δείγματα είναι δυνατό να ζητούνται από τον υπεύθυνο της ποικιλίας. Σε περίπτωση ανάγκης, τέτοια δείγματα δύνανται να λαμβάνονται επίσημα.  4. Όταν η επιλογή διατηρητέων ποικιλιών πραγματοποιείται σε Κράτος μέλος άλλο από εκείνο από το οποίο η ποικιλία ήταν αποδεκτή, τα εν λόγω Κράτη μέλη παρέχουν μεταξύ τους διοικητική βοήθεια σε ό,τι αφορά τον έλεγχο.   Άρθρο 12  1. Η αποδοχή ισχύει για χρονική διάρκεια η οποία λήγει στο τέλος του δεκάτου ημερολογιακού έτους από της αποδοχής.  2. Η αποδοχή μιας ποικιλίας είναι δυνατό να ανανεώνεται σε τακτές περιόδους, αν το δικαιολογεί η σπουδαιότητα διατηρήσεώς της στην καλλιέργεια και εφ' όσον οι προβλεπόμενοι όροι για τη διάκριση, την ομοιομορφία και σταθερότητα πληρούνται πάντοτε. Η  αίτηση παρατάσεως πρέπει να υποβάλλεται το αργότερο δύο έτη πριν από τη λήξη της αποδοχής.  3. Η διάρκεια μιας αποδοχής πρέπει να παρατείνεται προσωρινά μέχρις ότου ληφθεί η απόφαση σχετικά με την αίτηση παρατάσεως.   Άρθρο 13  1. Τα Κράτη μέλη μεριμνούν ώστε η αποδοχή ποικιλίας να ακυρούται:  α) αν αποδεικνύεται κατά τις εξετάσεις ότι μια ποικιλία δεν είναι πλέον σαφώς διακρινόμενη, σταθερή ή επαρκώς ομοιόμορφη,  β) αν το ζητήσουν ο ή οι υπεύθυνοι της ποικιλίας, εκτός αν παραμένει εξασφαλισμένη μία επιλογή διατηρητέων ποικιλιών.  2. Τα Κράτη μέλη δύνανται να ακυρώσουν την αποδοχή μιας ποικιλίας:  α) αν δεν τηρούνται οι νομοθετικές, κανονιστικές ή διοικητικές διατάξεις, οι οποίες θεσπίζονται κατ' εφαρμογήν της παρούσας οδηγίας,  β) αν, κατά την αίτηση αποδοχής ή τη διαδικασία της εξετάσεως, έχουν παρασχεθεί ψευδείς ή απατηλές πληροφορίες ως προς τα στοιχεία από τα οποία εξαρτάται η αποδοχή.   Άρθρο 14  1. Τα Κράτη μέλη μεριμνούν ώστε μία ποικιλία να διαγράφεται από τον κατάλογό τους, αν ακυρούται η αποδοχή της ποικιλίας αυτής ή αν έχει λήξει η περίοδος ισχύος της αποδοχής.  2. Τα Κράτη μέλη δύνανται να χορηγήσουν για το έδαφός τους προθεσμία τριών ετών το πολύ για τη διάθεση των σπόρων προς σπορά ή των φυτών προς φύτευση μετά τη λήξη της αποδοχής.   Άρθρο 15  1. Τα Κράτη μέλη μεριμνούν ώστε οι σπόροι προς σπορά και τα φυτά προς φύτευση ποικιλιών αποδεκτών σε ένα τουλάχιστον Κράτος μέλος, από 1ης Ιουλίου 1972, σύμφωνα με τις διατάξεις της παρούσας οδηγίας, να μην υπόκεινται από την 31η Δεκεμβρίου  του δευτέρου έτους από της αποδοχής της ποικιλίας, σε κανέναν περιορισμό εμπορίας ως προς την ποικιλία.  2. Κατά παρέκκλιση των προβλεπομένων στην παράγραφο 1 διατάξεων, δύναται να επιτραπεί σε Κράτος μέλος, κατόπιν αιτήσεώς του, προ της λήξεως της ανωτέρω αναφερομένης προθεσμίας και σύμφωνα με την προβλεπόμενη στο άρθρο 23 διαδιακασία, να απαγορεύει σε  ολόκληρο ή σε τμήμα του εδάφους του, την εμπορία σπόρων προς σπορά και φυτών προς φύτευση της εν λόγω ποικιλίας.  3. Η προβλεπόμενη στην παράγραφο 2 άδεια μπορεί να χορηγηθεί μόνο στις κάτωθι περιπτώσεις:  α) αν η ποικιλία δεν είναι σαφώς διακρινομένη, σταθερή ή επαρκώς ομοιόμορφη, ή β) αν έχει αποδειχθεί ότι η καλλιέργεια της ποικιλίας αυτής θα μπορούσε να βλάψει από φυτοϋγειονομικής απόψεως την καλλιέργεια άλλων ποικιλιών ή ειδών, ή γ) αν έχει διαπιστωθεί, βάσει των επισήμων εξετάσεων καλλιεργείας οι οποίες πραγματοποιούνται στο αιτούν Κράτος μέλος, κατ' εφαρμογήν αναλογικώς των διατάξεων του άρθρου 5 παράγραφος 4, ότι η ποικιλία δεν ανταποκρίνεται, σε κανένα τμήμα του εδάφους του  κράτους αυτού, στα αποτελέσματα που αποκτήθηκαν για μια άλλη συγκρίσιμη ποικιλία αποδεκτή στο έδαφος του εν λόγω Κράτους μέλους.  4. Αν ένα Κράτος μέλος δεν προτίθεται να υποβάλει αίτηση για μία ποικιλία, σύμφωνα με την προβλεπόμενη στην παράγραφο 2 διαδικασία, κοινοποιεί τούτο στην Επιτροπή ή καταθέτει δήλωση κατά την έννοια αυτή προς τη Μόνιμη Επιτροπή Σπόρων προς Σπορά και  Φυτών προς Φύτευση.  5. Όταν όλα τα Κράτη μέλη έχουν πραγματοποιήσει την κοινοποίηση ή τη δήλωση, η οποία προβλέπεται στην παράγραφο 4, η προβλεπόμενη στην παράγραφο 1 προθεσμία δεν ισχύει πλέον, και εφαρμόζεται το άρθρο 18.  6. Αν, κατά το χρόνο της αποδοχής της σε ένα Κράτος μέλος, μία ποικιλία αποτελεί επίσης αντικείμενο ελέγχου σε άλλο Κράτος μέλος, προκειμένου να καταστεί αποδεκτή, η προβλεπόμενη στην παράγραφο 1 προθεσμία, για το τελευταίο τούτο Κράτος μέλος, μειούται  κατά τη διάρκεια των εν λόγω ελέγχων.  7. Η προβλεπομένη στην παράγραφο 1 προθεσμία δύναται, προ της λήξεώς της, να παραταθεί σύμφωνα με την προβλεπομένη στο άρθρο 23 διαδικασία, εφ' όσον δικαιολογεί τούτο κάποιος ουσιώδης λόγος.   Άρθρο 16  Το άρθρο 15 εφαρμόζεται ομοίως στις ποικιλίες οι οποίες ήταν αποδεκτές σε εθνικό επίπεδο προ της 1ης Ιουλίου 1972 και σύμφωνα με αρχές ανταποκρινόμενες σε εκείνες της παρούσας οδηγίας στις κάτωθι περιπτώσεις:  α) αν η αποδοχή χορηγήθηκε μετά την 30ή Ιουνίου 1969, ή β) αν η αποδοχή χορηγήθηκε προ της αναφερομένης στο στοιχείο α) ημερομηνίας σε δύο τουλάχιστον Κράτη μέλη, ή γ) αν η αποδοχή χορηγήθηκε προ της αναφερομένης στο στοιχείο α) ημερομηνίας σε ένα Κράτος μέλος, με τον όρο ότι στο αναφερόμενο Κράτος μέλος το ποσοστό των εκτάσεων πολλαπλασιασμού της ποικιλίας, οι οποίες υπεβλήθησαν σε καλλιεργητικό έλεγχο για την  πιστοποίηση, μετά την αναφερόμενη στο στοιχείο α) ημερομηνία και κατά τη διάρκεια τριών καλλιεργητικών περιόδων, ήταν κάθε φορά ίσο προς 3% τουλάχιστον του συνόλου των εκτάσεων πολλαπλασιασμού του είδους.   Άρθρο 17  Η προθεσμία, η οποία προβλέπεται στο άρθρο 15 παράγραφος 1, αρχίζει να ισχύει από την 1η Ιουλίoυ 1972 για τις περιπτώσεις οι οποίες αναφέρονται στο άρθρο 16 υπό α) και β) και για την περίπτωση η οποία αναφέρεται στο άρθρο 16 υπό γ), κατά την  ημερομηνία που το Κράτος μέλος κοινοποιεί στην Επιτροπή ότι πληρούται ο όρος.   Άρθρο 18  Σύμφωνα με τις πληροφορίες που παρέχονται από τα Κράτη μέλη και κατά το μέτρο που αυτές περιέρχονται σε αυτή, η Επιτροπή εξασφαλίζει τη δημοσίευση στην Επίσημη Εφημερίδα των Ευρωπαϊκών Κοινοτήτων, με τον τίτλο "Κοινός κατάλογος ποικιλιών  καλλιεργουμένων φυτικών ειδών", όλων των ποικιλιών των οποίων οι σπόροι προς σπορά και τα φυτά προς φύτευση, κατ' εφαρμογήν των άρθρων 15 και 16, δεν υπόκεινται σε κανέναν περιορισμό εμπορίας ως προς την ποικιλία, καθώς και των ενδείξεων οι οποίες  προβλέπονται στο άρθρο 9 παράγραφος 1 περί του ή των υπευθύνων της επιλογής διατηρητέων ποικιλιών. Η δημοσίευση αναφέρει τα Κράτη μέλη τα οποία έτυχαν αδείας, σύμφωνα με το άρθρο 15 παράγραφος 2 ή το άρθρο 19.   Άρθρο 19  Αν διαπιστωθεί ότι η καλλιέργεια ποικιλίας εγγεγραμμένης στον κοινό κατάλογο των ποικιλιών θα μπορούσε σε Κράτος μέλος να βλάψει, από φυτοϋγειονομική άποψη, την καλλιέργεια άλλων ποικιλιών ή ειδών, δύναται να επιτραπεί στο Κράτος μέλος αυτό,  κατόπιν αιτήσεώς του, σύμφωνα με την προβλεπόμενη στο άρθρο 23 διαδικασία, όπως απαγορεύσει την εμπορία των σπόρων προς σπορά ή των φυτών προς φύτευση της ποικιλίας αυτής σε ολόκληρο ή σε τμήμα του εδάφους του. Σε περίπτωση επικειμένου κινδύνου  διαδόσεως επιβλαβών οργανισμών, η απαγόρευση αυτή μπορεί να ισχύσει για το ενδιαφερόμενο Κράτος μέλος από της καταθέσεως της αιτήσεως αυτού μέχρι της οριστικής αποφάσεως, η οποία λαμβάνεται σύμφωνα με την προβλεπόμενη στο άρθρο 23 διαδικασία.   Άρθρο 20  Όταν μία ποικιλία παύει να είναι αποδεκτή σε Κράτος μέλος το οποίο είχε αρχικώς αποδεχθεί την εν λόγω ποικιλία, ένα ή περισσότερα άλλα Κράτη μέλη δύνανται να διατηρήσουν την αποδοχή της ποικιλίας αυτής, αν οι όροι αποδοχής διατηρούνται σε αυτά  τα Κράτη μέλη και αν είναι εξασφαλισμένη μία επιλογή διατηρητέων ποικιλιών.   Άρθρο 21  1. Κατόπιν προτάσεως της Επιτροπής, το Συμβούλιο, με ειδική πλειοψηφία, διαπιστώνει:  α) αν οι επίσημες εξετάσεις των ποικιλιών που πραγματοποιήθηκαν σε τρίτη χώρα παρέχουν τις αυτές εγγυήσεις με τις εξετάσεις στα Κράτη μέλη, όπως προβλέπονται στο άρθρο 7,  β) αν οι έλεγχοι των διατηρητέων ποικιλιών, οι οποίοι πραγματοποιούνται σε τρίτη χώρα, παρέχουν τις ίδιες εγγυήσεις με τους ελέγχους, οι οποίοι πραγματοποιούνται από τα Κράτη μέλη.  2. Μέχρι να αποφανθεί το Συμβούλιο, σύμφωνα με τις διατάξεις της παραγράφου 1, τα Κράτη μέλη δύνανται να προβαίνουν τα ίδια στις διαπιστώσεις οι οποίες αναφέρονται στην παράγραφο αυτή. Το δικαίωμα αυτό λήγει την 30ή Ιουνίου 1977.   Άρθρο 22  Η παρούσα οδηγία δεν εφαρμόζεται στις ποικιλίες των οποίων οι σπόροι προς σπορά ή τα φυτά προς φύτευση είναι αποδεδειγμένο ότι προορίζονται για εξαγωγή προς τρίτες χώρες.   Άρθρο 23  1. Στην περίπτωση κατά την οποία γίνεται παραπομπή στη διαδικασία, η οποία καθορίζεται από το παρόν άρθρο, η Μόνιμη Επιτροπή Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση, καλουμένη κατωτέρω η "επιτροπή",  συγκαλείται από τον πρόεδρό της, είτε με δική του πρωτοβουλία είτε κατόπιν αιτήσεως του αντιπροσώπου Κράτους μέλους.  2. Στην επιτροπή, οι ψήφοι των Κρατών μελών σταθμίζονται σύμφωνα με το άρθρο 148 παράγραφος 2 της συνθήκης. Ο πρόεδρος δεν ψηφίζει.  3. Ο αντιπρόσωπος της Επιτροπής υποβάλλει σχέδιο για τα μέτρα που πρέπει να ληφθούν. Η επιτροπή διατυπώνει τη γνώμη της για τα μέτρα αυτά σε προθεσμία την οποία μπορεί να ορίσει ο πρόεδρος ανάλογα με τον επείγοντα χαρακτήρα των προς εξέταση θεμάτων.  Αποφαίνεται με πλειοψηφία δώδεκα ψήφων.  4. Η Επιτροπή θεσπίζει μέτρα τα οποία τυγχάνουν αμέσου εφαρμογής. Εν τούτοις, αν δεν είναι σύμφωνα με τη διατυπωθείσα από την επιτροπή γνώμη, τα μέτρα αυτά ανακοινώνονται αμέσως από την Επιτροπή στο Συμβούλιο. Στην περίπτωση αυτή η Επιτροπή δύναται να  αναβάλει, για έναν το πολύ μήνα από της ανακοινώσεως, την εφαρμογή των μέτρων που αποφάσισε.  Το Συμβούλιο, με ειδική πλειοψηφία, δύναται να λάβει διαφορετική απόφαση σε προθεσμία ενός μηνός.   Άρθρο 24  Με την επιφύλαξη των διατάξεων των άρθρων 15, 16 και 19, η παρούσα οδηγία δεν επηρεάζει τις διατάξεις των εθνικών νομοθεσιών, οι οποίες δικαιολογούνται για λόγους προστασίας της υγείας και της ζωής ανθρώπων και ζώων ή προφυλάξεως των φυτών, ή  προστασίας της βιομηχανικής ή εμπορικής ιδιοκτησίας.   Άρθρο 25  Τα Κράτη μέλη θέτουν σε ισχύ την 1η Ιουλίου 1972, το αργότερο, τις αναγκαίες νομοθετικές, κανονιστικές και διοικητικές διατάξεις για τη συμμόρφωσή τους στις διατάξεις της παρούσας οδηγίας. Πληροφορούν περί αυτού αμέσως την Επιτροπή.   Άρθρο 26  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 29 Σεπτεμβρίου 1970.  Για το Συμβούλιο Ο Πρόεδρος J. ERTL  (1) ΕΕ αριθ. Α 108 της 19.10.1968, σ. 30.  (2) ΕΕ αριθ. 125 της 11.7.1966, σ. 2290/66.  (3) ΕΕ αριθ. 125 της 11.7.1966, σ. 2298/66.  (4) ΕΕ αριθ. 125 της 11.7.1966, σ. 2309/66.  (5) ΕΕ αριθ. 125 της 11.7.1966, σ. 2320/66.  (6) ΕΕ αριθ. Ν 169 της 10.7.1969, σ. 3.  (7) ΕΕ αριθ. 125 της 11.7.1966, σ. 2289/66.